text:
TI NSIA
Yewu a Ɛhe na Yɛkɔ?
1-3. Obi wu a, nsɛm bɛn na nkurɔfo taa bisa, na nkyerɛkyerɛmu bɛn na ɔsom ahorow de ma?
BIBLE ka sɛ ebedu bere bi na “owu nni hɔ bio.” (Adiyisɛm 21:4) Yeduu Ti 5 no, yehui sɛ agyede no betumi ama yɛanya daa nkwa. Nanso wu ara na nnipa rewu. (Ɔsɛnkafo 9:5) Wei nti obi wu a yɛtaa bisa sɛ, ‘Yewu a ɛhe na yɛkɔ?’
2 Sɛ yɛn ho nnipa bi wu a, ɛde adwennwene bɛto yɛn so ma yebisa sɛ: ‘Ɛhe na ɔkɔ? Ohu nea ɛrekɔ so? Obetumi aboa yɛn anaa? Yebehu no bio?’
3 Ɔsom biara ne nea ɛka wɔ asɛm yi ho. Ebinom se woyɛ papa a, wobɛkɔ ɔsoro, na woyɛ bɔne a wobɛkɔ hell anaa Ɔbonsam gya mu. Ebi nso gye di sɛ obi wu a, ɔdan honhom kɔ nananom a wɔawu nkyɛn. Afoforo nso kyerɛ sɛ, sɛ obi wu na wobu no atɛn a, obetumi aba ama wɔawo no bio sɛ nipa foforo anaa aboa mpo.
4. Yɛhwɛ nea ɔsom ahorow ka fa owu ho no a, adwene bɛn na ɛwɔ akyi?
4 Wohwɛ a wobɛka sɛ ɛsono nea ɔsom biara ka wɔ owu ho. Nanso yɛreka paa a, asɛm a wɔreka nyinaa yɛ baako. Ɛne sɛ onipa wu a, biribi te ne mu a ɛno de enwu. Nanso yemmisa sɛ asɛm yi yɛ nokware?
YEWU A ƐHE NA YƐKƆ?
5, 6. Yewu a ɛhe na yɛkɔ?
5 Yehowa deɛ, onim tebea a onipa wu a ɔkɔ mu. Ose onipa wu a na wawu; ɔnkɔ baabiara. Yɛka sɛ obi awu a, nea ɛkyerɛ ara ne sɛ onni nkwa mu bio. Enti owufo nte biribiara nka, na ɔnkae hwee na kampɛsɛ wakɔtena baabi. * Sɛ yewu a, yenhu ade, yɛnte asɛm, na yentumi nnwen bio.
6 Ɔhene Solomon kyerɛwee sɛ: “Awufo de, wonnim biribiara.” Nea wawu ntumi nnɔ obi anaa ɔntan no, na “adwuma ne adwene ne nimdeɛ ne nyansa biara nni Adamoa mu.” (Kenkan Ɔsɛnkafo 9:5, 6, 10.) Afei nso, Dwom 146:4 ka sɛ obi wu a, “ne nsusuwii” nyinaa yera.
NEA YESU KA FAA OWU HO
7. Dɛn na Yesu ka faa owu ho?
7 Bere a Yesu adamfo Lasaro wui no, Yesu ka kyerɛɛ n’asuafo no sɛ: “Yɛn adamfo Lasaro ada.” Ka a Yesu kae sɛ Lasaro ada no nkyerɛ sɛ ɔregye n’ahome kɛkɛ. Efisɛ ɔsan kae sɛ: “Lasaro awu.” (Yohane 11:11-14) Enti ɔde owu totoo nna ho. Bio Yesu anka sɛ Lasaro wɔ soro anaa ɔkɔ ne nananom a wɔawuwu nkyɛn. Wanka nso sɛ Lasaro rehu amane wɔ Ɔbonsam gya bi mu, anaa ɔreba ama yɛawo no bio sɛ onipa anaa aboa. Ɛte sɛ nea na Lasaro ada hatee. Bible no fã foforo nso de owu toto obi a wada hatee ho. Obi te sɛ Stefano sei, bere a wokum no no, Bible ka sɛ “ɔdae wɔ owu mu.” (Asomafo Nnwuma 7:60) Ɔsomafo Paulo nso kyerɛwee sɛ Kristofo bi “adeda wɔ owu mu.”—1 Korintofo 15:6.
8. Dɛn na ɛma yehu sɛ na Onyankopɔn mpɛ sɛ yewu?
8 Onyankopɔn bɔɔ Adam ne Hawa sɛ wɔntena ase nkosi bere bi na akyiri yi wonwu anaa? Dabi! Yehowa bɔɔ wɔn sɛ nnipa a wɔwɔ ahoɔden, na na wɔbɛtena ase daa ama wɔn ani agye. Afei Yehowa de daa nkwa hyɛɛ wɔn komam, enti nnipa mpɛ sɛ wowu. (Ɔsɛnkafo 3:11) Hena na ɔwo mma a, ɔpɛ sɛ ne mma no nyin bɔ nkwakoraa ne mmerewa na wowu? Ɔwofo biara nni hɔ a n’ani begye ho saa. Yehowa nso mpɛ sɛ biribi saa to yɛn. Sɛ Onyankopɔn pɛ sɛ yɛtena ase daa a, ɛnde adɛn nti na yewu?
ADƐN NTI NA YEWU?
9. Mmara a Yehowa de maa Adam ne Hawa no, adɛn nti na yebetumi aka sɛ na ɛmmoro wɔn so?
9 Yehowa ka kyerɛɛ Adam wɔ Eden turom hɔ sɛ: “Turom ha nnua nyinaa, di bi. Na papa ne bɔne ho nimdeɛ dua no de, nni bi, efisɛ da a wubedi bi no, owu na wubewu.” (Genesis 2:9, 16, 17) Ná mmara no mu da hɔ na na ɛnyɛ den. Afei nso, Yehowa ne obi a ɛsɛ sɛ ɔkyerɛ Adam ne Hawa papa ne bɔne. Sɛ wodi Yehowa mmara so a, ɛbɛkyerɛ sɛ wobu no na wogye tom sɛ ɔno na ɔfata sɛ odi wɔn so. Bio nso ɛbɛkyerɛ sɛ wɔn ani sɔ nea Yehowa ayɛ ama wɔn nyinaa.
10, 11. (a) Ɔkwan bɛn na Satan faa so nyaa Adam ne Hawa? (b) Adɛn nti na yebetumi aka sɛ nea Adam ne Hawa yɛe no yɛ anidaho bɔne?
10 Nea ɛyɛ yaw ne sɛ, Adam ne Hawa antie Yehowa. Satan bisaa Hawa sɛ: “Ɛyɛ ampa sɛ Onyankopɔn kae sɛ munnni turo yi mu dua biara so aba?” Hawa yii ano sɛ: “Yetumi di turo yi mu nnua so aba. Na mmom dua a esi turo no mfinimfini no aba de, Onyankopɔn aka sɛ, ‘Munnni bi, na mommfa mo nsa nnka na moanwu.’”—Genesis 3:1-3.
11 Satan nso ka kyerɛɛ Hawa sɛ: “Ɛnyɛ owu na mubewu. Na Onyankopɔn nim sɛ da a mubedi bi no mo ani bebue na moayɛ sɛ Onyankopɔn ahu papa ne bɔne.” (Genesis 3:4-6) Ná Satan pɛ sɛ Hawa nya adwene sɛ ɛnsɛ sɛ ɔtena hɔ ma obi kyerɛ no nea eye ne nea enye, na mmom ɔno ara betumi ayɛ nea ɔpɛ. Afei nso Satan dii atoro kyerɛɛ Hawa; wamma wanhu nea ebefi asoɔden no mu aba. Satan ka kyerɛɛ Hawa sɛ ɔrenwu, enti Hawa dii aduaba no bi, na akyiri yi ɔmaa ne kunu bi dii. Ná Adam ne Hawa nim paa sɛ Yehowa aka sɛ ɛnsɛ sɛ wodi aduaba no. Enti di a wodii no kyerɛ sɛ wɔboapa buu wɔn ani guu Yehowa mmara no so. Wei ma yehu sɛ na wommu wɔn soro Agya a ɔdɔ wɔn no. Nea wɔyɛe no yɛ anidaho bɔne.
12. Adɛn nti na yebetumi aka sɛ Adam ne Hawa hyɛɛ Yehowa awerɛhow paa?
12 Nea yɛn nana Adam ne Hawa yɛe no, na obu nnim koraa. Hwɛ sɛnea ɛbɛhyɛ Ɔbɔadeɛ no awerɛhow! Sɛ wo na woatete wo babarima ne wo babea kama na wɔtew atua kɔbɔ bra bɔne a, anka wobɛte nka sɛn? Anka ɛrenyɛ wo yaw anaa?
13. Bere a Yehowa ka kyerɛɛ Adam sɛ “dɔte mu na wobɛsan akɔ” no, na ɔrepɛ akyerɛ sɛn?
13 Asoɔden a Adam ne Hawa yɛe nti, wɔhweree anidaso a wɔwɔ sɛ wɔbɛtena ase daa no. Yehowa ka kyerɛɛ Adam sɛ: “Woyɛ dɔte na dɔte mu na wobɛsan akɔ.” (Kenkan Genesis 3:19.) Wei kyerɛ sɛ Adam bɛsan ayɛ dɔte sɛnea onnya mmaa wiase no na ɔte no. (Genesis 2:7) Adam yɛɛ bɔne no, owui, wankɔ baabiara.
14. Adɛn nti na yewu?
14 Sɛ Adam ne Hawa tiee Onyankopɔn a, anka wɔda so te ase. Nanso wɔantie no; wɔyɛɛ bɔne na wowui. Bɔne ayɛ sɛ yare kɛse bi a yɛn nana Adam ne Hawa de asan yɛn. Wɔde bɔne awo yɛn nyinaa, enti na yewu. (Romafo 5:12) Nanso Onyankopɔn ammɔ nnipa sɛ wonwu; Bible frɛ owu mpo sɛ “ɔtamfo.”—1 Korintofo 15:26.
NOKWARE NO MA YƐDE YƐN HO
15. Sɛ yehu nokwasɛm a ɛfa owu ho a, ɛboa yɛn sɛn?
15 Nokwasɛm a ɛfa owu ho no ma yɛde yɛn ho fi atosɛm ho. Bible kyerɛ yɛn sɛ awufo nte yaw na wonni awerɛhow. Yɛrentumi ne wɔn nkasa, na wɔn nso ntumi ne yɛn nkasa. Yɛrentumi mmoa awufo na wɔn nso ntumi mmoa yɛn. Wɔrentumi nyɛ yɛn bɔne, enti ɛnsɛ sɛ yesuro wɔn. Ne nyinaa akyi no, asɔre pii ka sɛ obi wu a, ɔkɔtena baabi, na yebetumi atua sika ama asɔfo anaa nyame nipa bi ama wabɔ mpae ama no. Nanso sɛ yenim nea Bible ka fa owu ho a, obiara ntumi mfa saa nsɛm no nnaadaa yɛn.
16. Awufo ho atosɛm bɛn na asɔre pii kyerɛkyerɛ?
16 Satan pɛ sɛ ɔde atoro som daadaa yɛn ma yenya adwene sɛ awufo da so te ase. Enti asɔre pii kyerɛkyerɛ sɛ yewu a, biribi te yɛn mu a efi kɔtena baabi foforo. Wo nso ɛ? Saa na w’asɔre kyerɛkyerɛ, anaa nea Bible aka na wɔkyerɛkyerɛ? Satan de atosɛm na ɛtwe nkurɔfo fi Yehowa ho.
17. Adɛn nti na ɛyɛ asefem sɛ nkurɔfo bɛka sɛ Yehowa bɛhyew nnipa wɔ Ɔbonsam gya mu?
17 Nyamesomfo pii wɔ hɔ a wɔn nkyerɛkyerɛ yɛ asefem. Ebinom ka sɛ wɔde abɔnefo begu Ɔbonsam gya mu ahyew wɔn daa. Saa asɛm no yɛ atosɛm a egu Yehowa anim ase. Ɔremma nnipa nhu amane saa da! (Kenkan 1 Yohane 4:8.) Wuhu sɛ obi de abofra bi nsa ahyɛ gya mu sɛ ɔde retwe n’aso a, wobɛte nka sɛn? Nea wobɛka ara ne sɛ ne tirim yɛ den, na w’ani rennye ho mpo sɛ wobɛbɛn no. Saa pɛpɛɛpɛ na Satan pɛ sɛ yehu Yehowa.
18. Adɛn nti na ɛnsɛ sɛ yesuro awufo?
18 Nyamesomfo bi ka sɛ onipa wu a, ɔdan honhom. Wɔkyerɛkyerɛ sɛ ɛsɛ sɛ yedi awufo ni na yesuro wɔn efisɛ wɔyɛ ahonhom; wobetumi abɛyɛ yɛn nnamfo paa anaa atamfo a wɔn ho yɛ hu. Nnipa pii gye atosɛm yi di. Ɛno nti wosuro awufo, na wɔsom wɔn sen sɛ wɔbɛsom Yehowa. Nanso kae hu sɛ obi wu a, na wawu; ɔnte hwee. Enti ɛnsɛ sɛ yesuro awufo. Yehowa na ɔbɔɔ yɛn. Afei nso ɔno ne nokware Nyankopɔn, na ɔno nko ara na ɛsɛ sɛ yɛsom no.—Adiyisɛm 4:11.
19. Sɛ yehu nea Bible ka fa owu ho a, ɛboa yɛn sɛn?
19 Nea Bible ka fa owu ho a yebehu no ma yɛde yɛn ho fi atoro nkyerɛkyerɛ ho. Afei nso Yehowa ahyɛ bɔ sɛ ɔbɛma yɛanya nkwa ne anigye daakye. Enti sɛ yehu nokwasɛm a ɛfa owu ho a, ɛma yɛte saa bɔhyɛ no ase.
20. Dɛn na ti a edi hɔ no bɛka ho asɛm?
20 Bere bi Onyankopɔn somfo Hiob bisae sɛ: “Sɛ ɔbarima wu a, ɔbɛtena ase bio?” (Hiob 14:14) Enti ɛyɛ ampa sɛ onipa wu a, obetumi atena ase bio? Nea Onyankopɔn aka wɔ Bible mu no ka koma paa. Ɛno na yɛbɛka ho asɛm wɔ ti a edi hɔ no mu.
^ nky. 5 Ebinom gye di sɛ obi wu a, ɔkra anaa honhom bi wɔ ne mu a enwu. Sɛ wopɛ wei ho nsɛm pii a, hwɛ Nsɛm Bi Mu Nkyerɛkyerɛmu 17 ne 18.


c: text/html

text:
ƆFÃ 13
Ebɛnadze na Ɔsɛ dɛ Yɛyɛ ma Nyankopɔn Aagye Hɛn Ato Mu?
Twẽ wo ho fi bɔn ho. 1 Corinthfo 6:9, 10
Sɛ yɛdɔ Jehovah a, yɛrennyɛ ndzɛmba a okyir.
Jehovah mmpɛ dɛ yewia adze, yɛbow nsã anaa yɛdze ndur bɔn bi tse dɛ wii, towa, asera nye dza ɔtsetse dɛm biara bedzi dwuma.
Nyankopɔn kyir ewudzi, nyinsen a wotu gu, nye mbanyimfo anaa mbasiafo a wɔnye hɔnho da. Ɔmmpɛ dɛ hɛn enyi ber adze anaa yɛkõ.
Ɔnnsɛ dɛ yɛsom ehonyi anaa yedzi esumansɛm.
Obiara a ɔyɛ ndzebɔn no renntsena Paradise hɔ bi.
Yɛ ndzepa. Matthew 7:12
Sɛ yɛpɛ dɛ yɛsɔ Nyankopɔn enyi dze a, ɔsɛ dɛ yesũasũa no.
Da ayamuyie nye adɔyɛ edzi fa kyerɛ dɛ edɔ afofor.
Dzi nokwar, mma nnsisi obiara.
Nya ehumbɔbɔr na fa bɔn kyɛ.
Kã Jehovah ho asɛm kyerɛ afofor.

robotstxt: allowed

filter: keep


text:
Mokanwo
“Ɛkɛla” nee “Sunsum”—Duzu A Edwɛkɛ Agbɔkɛ Ɛhye Mɔ Kile Amgba A?
SAA ɛte edwɛkɛ agbɔkɛ “ɛkɛla” nee “sunsum” a, duzu a wɔ adwenle kɔ zo a? Menli dɔɔnwo die di kɛ debie bie mɔɔ ɛnyelɛ ɛnnwu ye anzɛɛ ɛnwu ɛlɛ la wɔ yɛ nu. Bɛsuzu kɛ saa sonla ne wu a, deɛ ɛhye fi sonlabaka ne anu na ɔkɔ zo ɔtɛnla aze. Ɔluakɛ diedi ɛhye ɛdɛlɛ ɛhɔ moa la ati, saa menli dɔɔnwo sukoa nwu ye kɛ Baebolo ne ɛngilehile zɔ a ɔsi bɛ nwo. Ɛnee, kɛmɔ Nyamenle Edwɛkɛ ne kile la, duzu a le ɛkɛla ne yɛɛ sunsum ne?
MƆƆ “ƐKƐLA” NE KILE WƆ BAEBOLO NE ANU
Mɔɔ lumua la, suzu ɛkɛla ne anwo nea. Bie a ɛbahakye kɛ bɛlumua bɛhɛlɛle Baebolo ne wɔ Hibulu nee Giliki aneɛ nu. Mekɛ mɔɔ bɛkɛlɛ ɛkɛla ne anwo edwɛkɛ la, Baebolo kɛlɛvoma vale Hibulu edwɛkɛkpɔkɛ ne′phesh anzɛɛ Giliki edwɛkɛkpɔkɛ psy·khe′ a lile gyima a. Edwɛkɛ agbɔkɛ nwiɔ ɛhye finde Ngɛlɛlera ne anu mɔɔ bo fane 800, na New World Translation ne kile ɔ bo “ɛkɛla” wɔ ɛleka biala mɔɔ bɛfinde la. Ɔwɔ nuhua kɛ Nzema Baebolo ne kile edwɛkɛ agbɔkɛ ɛhye mɔ abo kɛ “ɛkɛla” ɛdeɛ, noko ɔdwu mekɛ ne bie a eza ɔkile ɔ bo kɛ “sonla,” “tease abɔdeɛ,” “awie,” “menli,” “funli,” “yɛdayɛ,” “ɔ nwo,” “abo zo amra,” “nane” yɛɛ “ngoane.” Noko, saa ɛnea kɛzi bɛva ne′phesh nee psy·khe′ bɛli gyima wɔ Baebolo ne anu la a, ɔda ali kɛ bɛgyi ɛkɛ ne bɛmaa (1) menli, (2) nane, anzɛɛ (3) ngoane mɔɔ wɔ sonla anzɛɛ nane nu la. Maa yɛnlea kɛzi ngɛlɛlera bie mɔ da adwenle nsa ɛhye ali la.
Menli. Wɔ Nowa mekɛ zo, “bɛdabɛ ekyi ne ala, bɛle [psy·khe′] mɔtwɛ, mɔɔ ɛnee bɛwɔ ɛlɛne ne anu wɔ azule ne anye la yɛɛ bɛliele bɛ ngoane a.” (1 Pita 3:20) Wɔ ɛke, Giliki edwɛkɛ kpɔkɛ psy·khe′ kile menli
Nane Nane. Ninyɛnebɔlɛ nwo edwɛkɛ mɔɔ wɔ Baebolo ne anu la ka kɛ: “Nyamenle zele kɛ, ‘Nzule nu anyewɔzo abɔdeɛ [ne′phesh] ngakyile muala ɛrɛla, na nloma mɔɔ tu dua anwomanyunlu la ɛrɛla azɛlɛ ye azo.’ Akee Nyamenle zele kɛ, ‘Anyewɔzo abɔdeɛ [ne′phesh] ɛrɛla azɛlɛ ye azo, biala nee ye ɛsaso; nlankɛ nee ninyɛne mɔɔ twenle bɛ nwo aze la amuala nee nanemgbole, ko biala nee ye ɛsaso.’ Na ɔyɛle zɔhane.” (Mɔlebɛbo 1:20, 24) Wɔ ɛke, Hibulu edwɛkɛ kpɔkɛ ne′phesh kile fɛlɛ, yɛɛ nyɛmoa. Eza bɛvale ne′phesh bɛgyinlanle ɛkɛ ne bɛmanle nloma nee nane nane wɔ Mɔlebɛbo 9:10; Sɛlɛvolɛma 11:46; yɛɛ Ɛdianlɛ 31:28.
Sonla ngoane. Ɔdwu mekɛ ne bie a ne′phesh nee psy·khe′ kile sonla ngoane. Gyihova Mɛla ne ka kɛ: “Saa nrenzɛvolɛ ne anwo bu ɛbonle a, ɛnee yemɔ, ɔbayɛ mɔɔ ɛku ɛ gɔnwo [ne′phesh] a bɛku wɔ.” (Adendulɛ 21:23) Ɛnee saa nrenzɛvolɛ ne wu a bɛbava ngoane a bɛazie ɔ gyakɛ anu a. Kolaa na ɛhye azi la, mekɛ bie mɔɔ Relahyɛle wo ɔ ra Bɛngyaman la, ‘ɔwule anzɛɛ ye ngoane [ne′phesh] vile ɔ sa.’ (Mɔlebɛbo 35:16-19) Suzu edwɛkɛ mɔɔ Gyisɛse hanle la noko anwo nea: “Mame a mele mboaneneavolɛ kpalɛ ne a. Mboaneneavolɛ kpalɛ ne fa ye ngoane [psy·khe′] to aze maa ye mboane ne.” (Dwɔn 10:11) Gyisɛse vale ye psy·khe′, anzɛɛ ye ngoane dole ɛkɛ ne manle alesama. Wɔ Baebolo edwɛkɛ ɛhye mɔ anu, ɔda ali wienyi kɛ edwɛkɛ agbɔkɛ “ɛkɛla” anzɛɛ ne′phesh nee psy·khe′ kile sonla ngoane. Ɛbanwu ɛkɛla ne mɔɔ bɛva bɛli gyima zɛhae la anwo neazo dɔɔnwo wɔ 1 Arelemgbunli 17:17-23; Mateyu 10:39; Dwɔn 15:13; yɛɛ Gyima ne 20:10.
Saa ɛkɔ zo ɛsukoa Nyamenle Edwɛkɛ ne a ɛbanwu ye kɛ Baebolo ne ɛnga ye wɔ ɛleka biala kɛ ne′phesh nee psy·khe′ kile “debie mɔɔ ɛnwu ɛlɛ” anzɛɛ “debie mɔɔ wɔ ɛkɛ ne dahuu” a. Emomu, Ngɛlɛlera ne ka kɛ ne′phesh wu. (Yizikeɛle 18:4, 20) Ɛhye ati, Baebolo ne fɛlɛ awie mɔɔ ɛwu la funli, ne′phesh anzɛɛ sonla mɔɔ ɛwu.
MƆƆ “SUNSUM” NE KILE LA
Akee maa yɛzuzu kɛzi Baebolo ne fa edwɛkɛ kpɔkɛ “sunsum” di gyima la anwo. Menli bie mɔ dwenle kɛ “sunsum” nee “ɛkɛla” le ko. Noko akee, ɛhye ɛnle zɔ. Baebolo ne maa ɔda ali wienyi kɛ “sunsum” nee “ɛkɛla” le ninyɛne ngakyile nwiɔ. Adenle boni azo a bɛle ngakyile a?
Mekɛ mɔɔ Baebolo kɛlɛvoma ɛlɛka “sunsum” ne anwo edwɛkɛ la, bɛvale Hibulu edwɛkɛkpɔkɛ ru′ach anzɛɛ Giliki edwɛkɛkpɔkɛ pneu′ma a bɛlile gyima a. Nzema Baebolo ne noko kile ɔ bo kɛ ɛnwomenle anzɛɛ sunsum. Ngɛlɛlera ne maa mɔɔ ru′ach nee pneu′ma kile la anu da ɛkɛ ne wienyi. Kɛ neazo la, Edwɛndolɛ 104:29 ka kɛ, saa ɛdawɔ Gyihova, “ɛdie bɛ ɛnwomenle [ru′ach] ne a, bɛwu na bɛsia bɛkɔ ndɛtɛlɛ nu.” Gyemise 2:26 noko ka kɛ: “Nwonane mɔɔ sunsum [pneu′ma] ɛnle nu la le funli.” Nɔhalɛ nu, ru′ach nee pneu′ma mɔɔ bɛva bɛli gyima wɔ ngɛlɛlera ɛhye mɔ anu la ɛngile anwoma mɔɔ yɛdie yɛkɔ yɛ nu, anzɛɛ ‘ɛkɛla’ ne, emomu ɔkile sɛkɛlɛneɛ adenle zo tumi ne mɔɔ maa sonlabaka ne nyia ngoane la. Saa sunsum ɛhye anzɛɛ ngoane tumi ne ɛnle ɛkɛ ne a ɛnee sonlabaka ne ɛwu. Yɛkola yɛnwu ɛhye wɔ Azuyilɛ ne mɔɔ rale Nowa mekɛ zo la anu wɔ mekɛ mɔɔ Nyamenle hanle kɛ: “Mebamaa ezule kpole bie adɔ toonwo abu aze, yeazɛkye debie biala mɔɔ die ɛnwomenle [ru′ach] mɔɔ wɔ aleɛabo la amuala.” (Mɔlebɛbo 6:17; 7:15, 22) Ɛhye ati, “sunsum” ne kile tumi ne mɔɔ ɛnyelɛ ɛnnwu ye mɔɔ maa abɔdeɛ biala nyia ngoane anzɛɛ tɛnla aze la.
Sonlabaka ne hyia ngoane tumi [ru′ach anzɛɛ pneu′ma] ne kɛmɔ riledio noko hyia lateleke na yeayɛ gyima la. Kɛ ndonwo la, saa ɛfa batile ɛwula riledio nu na ɛbuke a
Nolobɔvo ne 12:7 ka alesama ewule nwo edwɛkɛ kɛ: “Munlutu [sonlabaka ne] bazia ahɔ ndɛtɛlɛ nu kɛ ye dɛba ne ala la, na sunsum ne [ru′ach] azia ahɔ Nyamenle mɔɔ vale manle la ɛkɛ.” Yemɔti saa sunsum ne anzɛɛ ngoane tumi ne fi sonlabaka ne anu a, sonla ne wu na ɔsia ɔkɔ ɛleka mɔɔ ɔvi ɔrale
Nea kɛzi ɔle arɛlekyekyelɛ kɛ yɛkɛnwu kɛ ɛhye a Nyamenle bayɛ amaa menli mɔɔ wɔ ngakyelɛ “nla ne mɔ anu” la kɔsɔɔti a! (Dwɔn 5:28, 29) Wɔ ewudwazo mekɛ ne anu, Gyihova bayɛ sonlabaka fofolɛ amaa menli mɔɔ ɛla wɔ ewule nu la kɔsɔɔti, na yeava ngoane tumi yeamaa bɛ yeamaa bɛara ngoane nu bieko. Nea kɛzi menli nye balie wɔ zɔhane mekɛ ne anu a!
Saa ɛkpondɛ kɛ ɛsukoa mɔɔ “ɛkɛla” nee “sunsum” kile wɔ Baebolo ne anu la anwo ninyɛne dɔɔnwo a, nea What Happens to Us When We Die? buluku ne, yɛɛ Reasoning From the Scriptures buluku ne mukelɛ 375-84, mɔɔ Gyihova Alasevolɛ ɛyɛ la anu.


text:
ESUADZE 21
Henfa Nye Bethel?
Bethel yɛ Hebrew dzin a ɔkyerɛ “Nyankopɔn ne fie.” (Genesis 28:17, 19) Ɔyɛ dzin a ɔfata a wɔdze ama adan ahorow a Jehovah Adasefo esisi wɔ wiadze mfɛndzanan nyina, na hɔ na wofi hwɛ asɛmpakã edwuma no do na wɔdze ho akwankyerɛ ma. Akwankyerɛ Kuw no som wɔ wiadze nyina edwumayɛbea tsir wɔ New York State, U.S.A., na hɔ na wofi hwɛ edwumayɛbea nkorbata ahorow a ɔwɔ aman pii do no hɔn dwumadzi do. Hɔn a wɔsom wɔ mbea ahorow yi kã bɔ mu yɛ kuw kor, na wɔfrɛ hɔn Bethel ebusua. Tse dɛ ebusua no, wɔtse fakor, wɔyɛ edwuma bɔ mu, wodzidzi bɔ mu, na wɔdze koryɛ sũa Bible no.
Ɔyɛ bea soronko a ebusua no mufo wɔ ahofama sunsum. Wɔ Bethel fie biara mu no, Christianfo mbarimba nye mbaa wɔ hɔ a woetu hɔnho akyɛ reyɛ Nyankopɔn n’apɛdze na wɔdze hɔn ber nyina reyɛ Ahendzi edwuma no. (Matthew 6:33) Hɔn mu biara nngye akatua, na mbom wɔma hɔn edziban, dabew nye sika kakra a wɔdze twitwa hɔnho. Obiara a ɔwɔ Bethel no wɔ edwuma a ɔyɛ. Binom yɛ hɔn edwuma no wɔ ɔfese, gyaadze anaa edzidzibea. Afofor yɛ edwuma wɔ beebi a wotsintsim anaa wɔyɛ nwoma ahorow, beebi a wɔhor ndzɛmba, anaa beebi a wosiesie mfir ahorow. Binom so siesie adan mu anaa wɔyɛ ndwuma afofor so.
Ɔyɛ bea a wɔyɛ edwumadzen dze taa Ahendzi asɛmpakã edwuma no ekyir. Bethel biara no botae tsitsir nye dɛ ɔbɛma nyimpa dodowara atse Bible mu nokwar no ho asɛm. No ho nhwɛdo kor nye nwomaba yi. Akwankyerɛ Kuw no na ɔhwɛe ma wɔkyerɛwee, na wɔdze faa kɔmpiwta do kɛmaa kasa asekyerɛ ekuw ɔhaha pii a wɔwɔ wiadze nyina no ma wɔkyerɛɛ ase. Afei, wɔdze mfir a otsintsim nwoma ntsɛntsɛm tsintsimii wɔ Bethel nwoma tsintsimbea ahorow bi mu, na wɔdze monaa asafo ahorow a hɔn dodow bɔbor 115,000. Wɔ edwuma yi ne fã biara mu no, Bethel mbusua boa kɛse ma wɔyɛ edwuma a ɔgye ntsɛmpɛ sen biara
Woananom na wɔsom wɔ Bethel, na wɔyɛ dɛn hwɛ hɔn?
Ebɛn edwuma a ɔgye ntsɛmpɛ na Bethel dwumadzi biara boa?


text: 5 Mekɛ mɔɔ ɔnwunle menli dɔɔnwo ne la, ɔhɔle boka ne azo; na mɔɔ ɔdɛnlanle aze la, ye ɛdoavolɛma ne rale ɔ nwo ɛkɛ.2 Na ɔbɔle ɔ bo ɔhilehilele bɛ kɛ:3 “Anyelielɛ a le bɛdabɛ mɔɔ bɛze bɛ sunsum nu ngyianlɛ* la, ɔluakɛ anwuma Belemgbunlililɛ ne le bɛ ɛdeɛ.4 “Anyelielɛ a le bɛdabɛ mɔɔ bɛdi nyane la, ɔluakɛ bɛbakyekye bɛ rɛle.5 “Anyelielɛ a le bɛdabɛ mɔɔ bɛle bɛlɛvo la, ɔluakɛ bɛbanyia azɛlɛ ne.6 “Anyelielɛ a le bɛdabɛ mɔɔ tenleneyɛlɛ nwo ɛhɔne nee nzuhɔne ɛlɛku bɛ la, ɔluakɛ bɛbamaa bɛ kunlu adwo bɛ nwo.7 “Anyelielɛ a le anwunvɔnezelɛma, ɔluakɛ bɛbaze bɛ anwunvɔne.8 “Anyelielɛ a le bɛdabɛ mɔɔ bɛ ahonle nu te la, ɔluakɛ bɛbanwu Nyamenle.9 “Anyelielɛ a le bɛdabɛ mɔɔ bɛkpondɛ anzodwolɛ* la, ɔluakɛ bɛbavɛlɛ bɛ Nyamenle amra.10 “Anyelielɛ a le bɛdabɛ mɔɔ tenleneyɛlɛ ti bɛyɛ bɛ kpɔdekpɔde la, ɔluakɛ anwuma Belemgbunlililɛ ne le bɛ ɛdeɛ.11 “Anyelielɛ ɛha bɛ kɛ medame ti menli bɔ bɛ aholoba na bɛyɛ bɛ kpɔdekpɔde na bɛbɔ adalɛ bɛfa edwɛkɛ bɛto bɛ nwo zo la.12 Bɛmaa bɛ nye ɛlie na bɛli fɛlɛko, ɔluakɛ bɛ ahatualɛ le kpole wɔ anwuma, zɔhane ala a bɛyɛle ngapezoma mɔɔ limoale bɛ nyunlu la kpɔdekpɔde a.13 “Bɛmɛ a bɛle azɛlɛ ye azo ngyenle a, noko saa ngyenle menlemenle ne fi nu a, kɛ ɔkɛyɛ na yeanyia ye menlemenle ne bieko ɛ? Bɛnrɛhola bɛnrɛva bɛnrɛyɛ debie bieko kyesɛ bɛgua ye lɔ na menli tietia zo.14 “Bɛmɛ a bɛle ewiade kɛnlaneɛ a. Suakpole mɔɔ gua boka zo la ɛngola ɛnvea.15 Menli sɔ kɛnlaneɛ a, bɛnva kɛndɛne* bɛmbutu zo, emomu bɛfa bɛsie kɛnlaneɛ baka zo amaa yeada yeamaa menli mɔɔ wɔ sua nu ɛkɛ ne la amuala.16 Zɔhane ala a, bɛmaa bɛ kɛnlaneɛ ɛda wɔ menli nyunlu a, amaa bɛanwu bɛ gyima kpalɛ ne na bɛawula bɛ Ze mɔɔ wɔ anwuma la anyunlunyia.17 “Bɛmmadwenle kɛ membale kɛ mebazɛkye Mɛla ne anzɛɛ mɔɔ Ngapezoma ne hɛlɛle la. Meamba bɛ ɛzɛkyelɛ, emomu membale kɛ memaa bɛara nu.18 Nɔhalɛ nu, meka meahile bɛ kɛ saa anwuma nee azɛlɛ bapɛ nu aze bɔbɔ a, ngɛlɛlerakpɔkɛ nretee ko anzɛɛ kpɔkɛ ko ɛnrɛvi Mɛla ne anu, kɔkpula kɛ ninyɛne ɛhye mɔ amuala kɛra nu la.19 Yemɔti, awie biala mɔɔ ɛnli mɛla ngyikyi ɛhye mɔ ko azo na ɔkilehile awie mɔ ɔmaa bɛyɛ zɔhane la bɛbavɛlɛ ye ekyi wɔ anwuma Belemgbunlililɛ ne anu.* Na awie biala mɔɔ di zo na ɔkilehile awie mɔ la bɛbavɛlɛ ye kpole wɔ anwuma Belemgbunlililɛ ne anu.*20 Na meka meahile bɛ kɛ saa bɛ tenleneyɛlɛ andɛla mɛla kilehilevolɛma nee Falasiima ɛdeɛ ne a, bɛnrɛhɔ anwuma Belemgbunlililɛ ne anu.21 “Bɛde kɛ bɛhanle bɛhilele tete amra kɛ: ‘Mmayɛ kodiawu, na awie biala mɔɔ kɛyɛ kodiawu la bali fɔlɛ wɔ kɔɔto.’22 Noko meka meahile bɛ kɛ awie biala mɔɔ kɔ zo fa ɔ diema anwo ɛya la bali fɔlɛ wɔ kɔɔto; na awie biala mɔɔ ka edwɛkɛ ɛtane kile ɔ diema la bali fɔlɛ wɔ Kɔɔto Kpole nu; yɛɛ bɛbava awie biala mɔɔ kɛha kɛ, ‘Ɛle koasea!’ la, bɛado Gehenna* senle woonwu ne anu.23 “Zɔhane ati, saa ɛlɛfa wɔ ahyɛlɛdeɛ wɔara afɔlemokyea ne anwo na ɛkakye ye wɔ ɛkɛ ne kɛ ɛ diema nee wɔ lɛ edwɛkɛ a,24 gyakyi wɔ ahyɛlɛdeɛ ne wɔ afɔlemokyea ne anyunlu na kɔ. Dimoa ɛ nee ɛ diema ne ɛziezie bɛ avinli na ɛsia ɛba a, akee wɔabɔ wɔ afɔle ne.25 “Saa awie sɛma wɔ, na ɛ nee ye lua adenle nu ɛlɛkɔ a, ɛ nee ye bɛziezie edwɛkɛ ne ndɛndɛ, na ahenle mɔɔ ɛsɛma wɔ la anva wɔ ammaa ndɛnebuavolɛ ne, na ndɛnebuavolɛ ne anva wɔ ammaa kɔɔto sonvolɛ ne kɛ ɔdo wɔ efiade.26 Nɔhalɛ nu, meka meahile wɔ kɛ, ɛnrɛvi ɛkɛ kyesɛ ɛtua ezukoa ne amuala mɔɔ ekyi* bɔbɔ ɛnga a.27 “Bɛde kɛ bɛhanle kɛ: ‘Mmasɛkye agyalɛ.’*28 Noko meka meahile bɛ kɛ awie biala mɔɔ kɔ zo nea raalɛ na ɔnyia ɔ nwo ɛhulolɛ la ɛzɛkye agyalɛ wɔ ye ahonle nu dɛbadɛba.29 Yemɔti, saa ɛ nye fema ɛlɛmaa wɔayɛ ɛtane a, tu ye to ye lɔ. Ɔluakɛ ɔle kpalɛ kɛ ɛ nye kɛha ko tɛla kɛ bɛkɛvuandi wɔ sonlabaka ne amuala bɛkɛdo Gehenna.*30 Na saa ɛ sa fema ɛlɛmaa wɔayɛ ɛtane a, pɛ ye to ye lɔ. Ɔle kpalɛ kɛ ɛ sa kɛha ko tɛla kɛ wɔ sonlabaka ne amuala kɛhɔ Gehenna.*31 “Bɛha ye bieko kɛ: ‘Awie biala mɔɔ kɛbɔ ɔ ye ewole la, ɔmaa ye ewolebɔlɛ kɛlata.’32 Noko meka meahile bɛ kɛ awie biala mɔɔ tɛ adwɔmane ɛbɛla* ti ɔkɛbɔ ɔ ye ewole la, kola maa raalɛ ne sɛkye agyalɛ, yɛɛ awie biala mɔɔ kɛgya raalɛ mɔɔ bɛbɔ ye ewole la, ɛzɛkye agyalɛ.33 “Eza bɛde kɛ bɛhanle bɛhilele tete amra kɛ: ‘Mmaka ndane adalɛ, na emomu ɛbɔ Gyihova* ɛwɔkɛ a di zo.’34 Noko meka meahile bɛ kɛ: Bɛmmaka ndane fee, bɛmmaka anwuma ɔluakɛ ɔle Nyamenle belemgbunli ebia;35 bɛmmaka azɛlɛ ye ɔluakɛ ɔle Nyamenle agyakɛ abo ebia; anzɛɛ Gyɛlusalɛm, ɔluakɛ ɔle Belemgbunli kpole ne suakpole.36 Mmaka ɛ ti, ɔluakɛ ɛnrɛhola ɛnrɛhakyi wɔ enrinli ko fufule anzɛɛ bile.37 Yemɔ ala a le kɛ bɛmaa bɛ ‘Ɛhɛe’ ɛyɛ ɛhɛe, bɛ ‘Kyɛkyɛ’ ɛyɛ kyɛkyɛ, ɔluakɛ edwɛkɛ ngakyile biala vi ɛtanevolɛ ne.38 “Bɛde kɛ bɛhanle kɛ: ‘Ɛnyelɛ ɛzie ɛnyelɛ bo zo na egyele ɛzie egyele bo zo.’39 Noko, meka meahile bɛ kɛ: Bɛmmadwazo bɛtia ɛtanevolɛ, na awie biala mɔɔ kɛbɔ ɛ nzo fema ne anu la, kakyi ko ne noko maa ye.40 Na saa awie kulo kɛ ɔ nee wɔ kɔ kɔɔto na ɔkɔdie wɔ tɛladeɛ ne mɔɔ vea ɔ bo la a, fa aguzo ne noko maa ye;41 yɛɛ saa awie mɔɔ lɛ tumi la ka ye kyengye kɛ ɛ nee ye ɛhɔ mayɛlɛ ko a, ɛ nee ye ɛhɔ mayɛlɛ nwiɔ.42 Awie biza wɔ debie a fa maa ye, na mmakakyi ɛ nzi ɛsi awie mɔɔ kpondɛ kɛ ɛbɔ ye bosea* la.43 “Bɛde kɛ bɛhanle kɛ: ‘Kulo ɛ gɔnwo na kpɔ wɔ kpɔvolɛ.’44 Noko, meka meahile bɛ kɛ: Bɛhɔ zo bɛhulo bɛ kpɔvolɛma na bɛzɛlɛ bɛmaa menli mɔɔ yɛ bɛ kpɔdekpɔde la,45 amaa bɛahile kɛ bɛle bɛ Ze mɔɔ wɔ anwuma la amra, ɔluakɛ ɔmaa ye ewia fi maa ɛtanevolɛma nee kpalɛma yɛɛ ɔmaa ezule tɔ gua tenlenema nee amumuyɛma anwo zo.46 Na saa bɛkulo menli mɔɔ kulo bɛ la ala a, duzu ahatualɛ a bɛnyia a? Asoo tɛ zɔhane ala a adwuledievolɛma yɛ a?47 Yɛɛ saa bɛbiza bɛ mediema angome ahye a, duzu debie ngakyile a bɛlɛyɛ a? Asoo tɛ zɔhane a maanle maanle ne anu amra yɛ a?48 Yemɔti, kɛ mɔɔ bɛ Ze mɔɔ wɔ anwuma la di munli la, bɛdabɛ noko bɛli munli.


text:
“Ahyɛnsodeɛ Tenten Kɛseɛ Bi”
SƐ WODURU Hiroshima kuro mu wɔ Japan, na wokɔ Motoyasu Asubɔnten no ho a, wobɛhunu sɛ ɛdan bi a agogo si nsuo no kokoɔ so wɔ apueeɛ fam. Afe 1945 mu tɔnn na ɛdan yi gogoeɛ. Mfie pɔre pɔre 70 atwam. Adɛn nti na wɔnsan nsii dan no?
Saa aborosan a ɛtoa so mmiɛnsa no, wɔsi wiee afe 1915. Ɛhɔ na na adwadifoɔ de wɔn nneɛma kyerɛ, sɛdeɛ ɛbɛyɛ a adwadie bɛkɔ so. Nanso August 6, 1945, anɔpa 8:15 na biribiara sesaeɛ. Saa berɛ no na wɔtoo atɔmik bɔmb a ɛdi kan wɔ ɛko mu. Bɔmb no paeeɛ no, ɛkɔɔ wiem sorosoro bɛyɛ anammɔn 1,800 (mita 550); ɛkaa kakraa bi sɛ ɛdwirii dan no nyinaa guiɛ. Ɛkaa tenten a ɛsi mfimfini no nko ara. Nnipa a ɛwɔ dan no mu nyinaa wuwuiɛ.
Ɛdan a ɛka sii hɔ no, wɔanyɛ ho hwee; ɛsi hɔ saa. UNESCO * bɔɔ amanneɛ sɛ, “ɛyɛ ahyɛnsodeɛ tenten kɛseɛ bi a ɛma yɛkae awudie kɛseɛ a ɛsene biara a akɔ so wɔ nnipa asetenam.” Afe 1996 mu no, UNESCO de dan no kaa nneɛma akɛseɛ a asisi wiase no ho; wɔfrɛ no Hiroshima Peace Memorial.
Deɛ ɛyɛ ya ne sɛ awerɛhosɛm yi nyinaa akyi no, akokoakoko nnyaeeɛ. Nneɛma a ɛkɔfa akokoakoko ba ne adufudepɛ, ɔman ho dɔ, abusua ne nyamesom ho tan. Enti akokoakoko yi, ɛbɛkɔ so saa?
Bible ma yɛhunu sɛ ɛnte saa koraa! Dwom 46:9 ka sɛ: ‘Onyankopɔn ma akodie gyae kɔsi asase ano. Ɔbubu agyan mu, na ɔtwitwa pea mu asinasini; ɔde gya hye nteaseɛnam.’ Ɛnyɛ ɛno nko. Onyankopɔn bɛyi nnipa nnisoɔ nyinaa afiri hɔ, na ɔde aban baako pɛ adi wiase nyinaa so. Saa aban no ne Onyankopɔn Ahennie; ɛso hene ne Yesu Kristo a ne mmrane ne “ahemfo mu Hene” no.
Saa aban no ba a, ɛho renhia sɛ yɛbɛyɛ biribiara de akae ɛko biara bio. Yesaia 65:17 ka sɛ, “Wɔrenkae kane nneɛma no bio, na ɛremma akomam bio.” “Kane nneɛma no,” kyerɛ sɛ, ɔhaw ne amanehunu a ɛwɔ hɔ nnɛ nyinaa bɛtu ayera.
^ nky. 4 Amanaman Nkabom Kuo Nkorabata a ɛhwɛ Nwomasua, Nyansahu, ne Amammerɛ So.


text:
Adesua 95: Sɛnea Yesu Kyerɛkyerɛ
DA KORO Yesu ka kyerɛɛ ɔbarima bi sɛ ɛsɛ sɛ ɔdɔ ne yɔnko. Ɔbarima no bisaa Yesu sɛ: ‘Hena ne me yɔnko?’ Ná Yesu nim nea ɛwɔ ɔbarima yi adwenem. Ɔbarima no susuwii sɛ nnipa a ɔne wɔn fi ɔman koro mu anaa ɔne wɔn wɔ ɔsom biako mu ne ne yɔnkonom. Enti ma yɛnhwɛ nea Yesu ka kyerɛɛ no.
Ɛtɔ da bi a Yesu nam ayɛsɛm a ɔka kyerɛ so kyerɛkyerɛ. Saa na ɔyɛe wɔ ha. Ɔkaa asɛm bi a ɛfa Yudani ne Samariani bi ho. Yɛadi kan ahu sɛ na Yudafo pii mpɛ Samariafo asɛm. Asɛm a Yesu kae ni:
Da koro bi na Yudani bi nam kwan so rekɔ Yeriko. Akorɔnfo tow hyɛɛ no so. Wogyee ne sika na wɔboroo no araa kosii sɛ na ɔreyɛ awu.
Akyiri yi, Yudani sɔfo bi bɛfaa saa kwan no so. Ohuu ɔbarima a wɔabobɔ no no. Dɛn na wususuw sɛ ɔyɛe? Ɔfaa nkyɛn twaam kɔe. Afei onipa foforo nso a ɔpɛ nyamesom yiye bɛtoo no. Ná ɔyɛ Lewini. Ogyinae anaa? Dabi, ɔno nso wannyina ammoa ɔbarima a wɔaboro no apirapira no no. Wutumi hu Lewini no ne ɔsɔfo no sɛ wɔnam kwan no so rekɔ.
Nanso hwɛ onipa a ɔte ɔbarima a wɔaboro no no ho. Ɔyɛ Samariani. Ɔreboa Yudani no. Ɔde aduru retoto n’akuru no so. Akyiri yi, ɔde Yudani no kɔɔ baabi a obetumi ahome na wɔahwɛ no.
Bere a Yesu wiee n’asɛm no, obisaa no sɛ: ‘Nnipa baasa yi mu nea ɔwɔ he na wususuw sɛ ɔyɛɛ n’ade sɛ ɔbarima a wɔaboro no no yɔnko? Ɔsɔfo no, Lewini no anaa Samariani no?’
Ɔbarima no buae sɛ: ‘Samariani no. Ɔyɛɛ ɔbarima a wɔaboro no no yiye.’
Yesu kae sɛ: ‘Ɛyɛ ampa. Enti kɔ na wo nso kɔyɛ afoforo saa ara.’
Wompɛ ɔkwan a Yesu nam so kyerɛkyerɛ no? Sɛ yetie nea Yesu ka wɔ Bible mu no a, yebetumi asua nneɛma pii a ɛho hia, ɛnte saa anaa?
Luka 10:25-37.
Nsɛmmisa
- Asɛm bɛn na ɔbarima bi bisaa Yesu, na dɛn ntia?
- Dɛn na ɛtɔ mmere bi a Yesu nam so kyerɛkyerɛ, na dɛn na yɛadi kan asua afa Yudafo ne Samariafo ho?
- Wɔ asɛm a Yesu kae no mu no, dɛn na ɛtoo Yudani bi a na ɔnam kwan so rekɔ Yeriko no?
- Dɛn na esii bere a Yudani sɔfo ne Lewini bi bɛfaa kwan no so no?
- Wohwɛ mfonini no a, hena na ɔreboa Yudani a wapira no?
- Bere a Yesu kaa asɛm no wiei no, asɛm bɛn na obisae, na mmuae bɛn na ɔbarima no de mmae?
Nsɛmmisa foforo
- Kenkan Luka 10:25-37.
Sɛ anka Yesu bɛma mmuae tẽẽ no, ɔkwan bɛn so na ɔboaa obi a onim mmara no ma osusuw asɛm bi ho? (Luka 10:26; Mat. 16:13-16)
Ɔkwan bɛn so na Yesu de mfatoho boaa n’atiefo ma wodii adwemmɔne a wɔwɔ so? (Luka 10:36, 37; 18:9-14; Tito 1:9)


text:
TSIR ESIA
Sɛ Yewu a, Henfa na Yɛkɔ?
1-3. Ebɛn nsɛm na nkorɔfo bisa fa owu ho, na ebɛn nyiano na nyamesom ahorow no dze ma?
BIBLE no bɔ hɛn anohoba dɛ, mber bi bɛba a “owu nnyi hɔ bio.” (Nyikyerɛ 21:4) Wɔ Tsir 5 no mu no, yesũaa dɛ werdam no bue hokwan no ma yenya onnyiewiei nkwa. Naaso, nyimpa da ho ara wu. (Ɔsɛnkafo 9:5) Ntsi, nsɛm a ohia paa a yebisa no, no mu kor nye dɛ, Sɛ yewu a, henfa na yɛkɔ?
2 Dɛm asɛmbisa yi no ho mbuae no ho hia, nkanka ber a hɛn dɔfo bi ewu no. Ibia yebebisa dɛ: ‘Henfa na ɔkɔ? Aso ɔrohwɛ dza yɛreyɛ? Ana obotum aboa hɛn? Ana yebohu no bio da bi?’
3 Mbuae a nyamesom ahorow dze ma wɔ dɛm nsɛmbisa yi ho no gu ahorow. Binom kyerɛkyerɛ dɛ, sɛ eyɛ nyimpa papa a, ebɔkɔ sor na sɛ eyɛ nyimpa bɔn a, wɔbɛhyew wo wɔ abɔnsamgyamu. Binom kã dɛ, sɛ iwu a, edan sunsum abɔdze na enye w’ebusuafo a woewuwu dadaw no kɛtsena. Afofor so kã dɛ, ber a ewu na woebu wo atsɛn ewie no, wɔbɛsan awo wo dɛ nyimpa fofor anaa mpo dɛ abowa.
4. Ebɛn adwen tsitsir kor na nyamesom ahorow no kyerɛkyerɛ fa owu ho?
4 Ɔda edzi dɛ nkyerɛkyerɛ a nyamesom ahorow kyerɛkyerɛ fa owu ho no gu ahorow. Naaso, hɔn mu dodow no ara kyerɛkyerɛ adwen tsitsir kor bi. Wɔkyerɛkyerɛ dɛ, sɛ nyimpa wu a, biribi hyɛ no mu a ɔnodze, onnwu da. Aso iyi yɛ nokwar?
SƐ YEWU A, HENFA NA YƐKƆ?
5, 6. Sɛ yewu a, henfa na yɛkɔ?
5 Jehovah nyim tsebea a yɛkɔ mu ber a yeewu no. Ɔakã akyerɛ hɛn dɛ, sɛ nyimpa wu a, nna no nkwa aba ewiei. Owu yɛ nkwa ebirabɔ. Ntsi sɛ nyimpa wu a, ne nkãtse nye ne tsirmu nsɛm nnkɔ do nntsena ase wɔ beebi fofor. * Sɛ yewu a, yerunntum nnhu adze, nntse asɛm na yerunntum nndwen so bio.
6 Ɔhen Solomon kyerɛɛw dɛ, “ewufo dze, wonnyim biribiara.” Ewufo runntum nndɔ anaa wɔnntan nyimpa. Bio so, “edwuma, anaa nhyehyɛɛ, anaa nyimdzee, anaa nyansa nnyi adakamaa” mu. (Kenkan Ɔsɛnkafo 9:5, 6, 10.) Afei so, Bible no kã kyerɛ hɛn wɔ Ndwom 146:4 no dɛ, sɛ nyimpa wu a, “ne tsirmu nsɛm” yew.
DZA JESUS KÃA FAA OWU HO
7. Ebɛn asɛm na Jesus kãa faa owu ho?
7 Ber a Jesus ne nyɛnko pa Lazarus wui no, ɔsee n’esuafo no dɛ: “Hɛn nyɛnko Lazarus ada.” Naaso, nna ɔnnyɛ dza Jesus rekyerɛ nye dɛ Lazarus regye n’ahom kɛkɛ. Jesus kyerɛɛ mu dɛ: “Lazarus ewu.” (John 11:11-14) Ntsi Jesus dze owu totoo nda ho. Ɔannkã dɛ nna Lazarus wɔ sor anaa ɔnye n’ebusuafo a woewuwu no akɛtsena. Bio so, ɔannkã dɛ nna Lazarus ruhu amandze wɔ abɔnsamgyamu anaa wɔresan awo no dɛ nyimpa fofor anaa dɛ abowa. Mbom no, nna ɔtse dɛ mbrɛ Lazarus ada heii. Kyerɛwnsɛm afofor so dze owu toto nda heii ho. Bible no kã dɛ, ber a wokum Stephen no, “ɔtɔɔ nda” wɔ owu mu. (Ndwuma 7:60) Afei so, ɔsomafo Paul kyerɛɛw dɛ, nna Christianfo “binom adeda” wɔ owu mu.—1 Corinthfo 15:6.
8. Yesi dɛn hu dɛ Nyankopɔn ammbɔ nyimpa dɛ wonwuwu?
8 Aso Nyankopɔn bɔɔ Adam na Eve dɛ wɔntsena ase nkesi ber bi na ewiei koraa no woeewuwu? Oho! Jehovah bɔɔ hɔn dɛ wɔmfa apɔwmudzen a odzi mu ntsena ase daa wɔ enyigye mu wɔ asaase do. Ber a Jehovah bɔɔ nyimpa no, ɔdze ɔpɛ a ɔnye dɛ, wɔntsena ase daa hyɛɛ hɔn akoma mu. (Ɔsɛnkafo 3:11) Awofo mmpɛ dɛ hɔn mba bɛyaryar na woeewuwu. Dɛm pɛpɛɛpɛr so na Jehovah mmpɛ dɛ yɛbɔkɔ tsebea a ɔtse dɛm mu. Naaso, sɛ Nyankopɔn bɔɔ hɛn dɛ yɛntsena ase daa a, nna ɔnodze ebɛnadze ntsi na yewuwu?
EBƐNADZE NTSI NA YEWUWU?
9. Ebɛnadze ntsi na ahyɛdze a Jehovah dze maa Adam na Eve no nnyɛ dzen dɛ wobedzi do?
9 Jehovah kãa kyerɛɛ Adam wɔ Eden ture no mu dɛ: “Ture yi mu ndua nyinara dzi bi: na papa nye bɔn ho nyimdzee dua no dze, mma nndzi bi: na da a ibedzi bi no, ampaara dɛ ibowu.” (Genesis 2:9, 16, 17) Nna dɛm ahyɛdze a no mu da hɔ yi nnyɛ dzen dɛ wobedzi do. Nna Jehovah wɔ hokwan dɛ ɔkyerɛ Adam na Eve dza ɔyɛ papa nye dza ɔyɛ bɔn. Nna setsie a wɔbɛyɛ ama Jehovah na wɔdze bɛkyerɛ dɛ, wɔwɔ obu ma no tumdzi. Bio so, nna wɔbɛda no edzi akyerɛ no dɛ, hɔn enyi sɔ dza ɔdze ama hɔn no nyinara.
10, 11. (a) Ebɛn kwan na Satan faa do maa Adam nye Eve yɛɛ bɔn? (b) Ebɛnadze ntsi na Adam na Eve nnyi anoyi biara wɔ dza wɔyɛe no ho?
10 Awerɛhosɛm nye dɛ, Adam na Eve annyɛ setsie amma Jehovah. Satan see Eve dɛ: “Ampaara dɛ Nyankopɔn ase dɛ, Mma hom nndzi ture yi mu ndua nyinara bi?” Eve see no dɛ: “Ture yi mu ndua n’eduaba no yɛwɔ ho kwan dɛ yedzi bi; na dua a osi ture finimfin no n’eduaba no na Nyankopɔn ase dɛ, Mma hom nndzi, nkyii so mma hom mmfa hom nsa nnkã, amma hom eennwuwu.”—Genesis 3:1-3.
11 Satan see dɛ: “Hom nnkowu ara ampa bi: osiandɛ Nyankopɔn nyim dɛ da a hom bedzi bi no, hom enyi bobue, na hom ayɛ dɛ Nyankopɔn, woehu papa nye bɔn.” (Genesis 3:4-6) Nna Satan pɛ dɛ Eve nya adwen dɛ, nankasa botum esi dza ɔyɛ papa nye dza ɔyɛ bɔn ho gyinae ama noho. Ber kor noara mu no, Satan dzii ator faa dza obefi asoɔdzen a Eve bɛyɛ no mu aba no ho. Satan kãa dɛ, Eve nnkowu ara da. Dɛm ntsi, Eve tseew eduaba no bi na odzii, na ɔdze bi maa no kun. Nna Adam na Eve nyim dɛ, Jehovah akã akyerɛ hɔn dɛ mma wonndzi eduaba no bi. Ber a wodzii no, nna ɔyɛ gyinae a woesi dɛ, wɔrennyɛ setsie mma ahyɛdze a ntseasee wɔ mu na no mu da hɔ no. Wɔnam eduaba no a wodzii no do kyerɛɛ dɛ, wonnyi obu mma hɔn sor Egya a ɔwɔ ɔdɔ no. Nna wonnyi anoyi biara wɔ dza wɔyɛe no ho!
12. Ebɛnadze ntsi na ɔyɛ awerɛhow paa dɛ Adam na Eve annyɛ setsie amma Jehovah?
12 Hwɛ mbrɛ osi yɛ awerɛhow dɛ hɛn awofo a wodzi kan no annkyerɛ obu biara amma hɔn Bɔfo no! Sɛ etsetse ɔbabanyin na ɔbabaa ma wɔbɛyɛ mpanyimfo na ekyir yi, wɔtsew wo do etũa na wɔannyɛ dza ekãa kyerɛɛ hɔn no mu biara a, ebɛtse nkã dɛn? Ana w’akoma nnkɛtsew?
13. Ber a Jehovah kãa kyerɛɛ Adam dɛ, “huntuma mu na ebɛsan akɔ” no, nna ɔrepɛ akyerɛ dɛn?
13 Ber a Adam na Eve annyɛ setsie no, wɔhweer hokwan a nkyɛ wɔwɔ dɛ wɔbɛtsena ase daa no. Nna Jehovah akã akyerɛ Adam dɛ: “Huntuma nye wo, na huntuma mu na ebɛsan akɔ.” (Kenkan Genesis 3:19.) Dza nna iyi kyerɛ nye dɛ, Adam bɛsan akɔ huntuma mu bio. Nna tsebea a ɔbɔkɔ mu no bɛyɛ tse dɛ mbrɛ wɔmmbɔɔ no mmbaa asaase do da. (Genesis 2:7) Adam yɛɛ bɔn ekyir no, owui na ɔannkɔ do anntsena ase bio.
14. Ebɛnadze ntsi na yewuwu?
14 Sɛ Adam na Eve yɛɛ setsie maa Nyankopɔn a, nkyɛ wɔda ho ara tse ase. Naaso ber a wɔannyɛ setsie amma no no, wɔyɛɛ bɔn na ekyir yi wowuwui. Bɔn tse dɛ yarbabɔn bi a yeenya efi hɛn awofo a wodzi kan no hɔ. Wɔawo hɛn nyina dɛ ndzebɔnyɛfo, ɔno ntsi na yewuwu no. (Romefo 5:12) Naaso iyi nnyɛ Nyankopɔn no botae a ɔdze bɔɔ nyimpa. Nna Nyankopɔn mmpɛ dɛ nyimpa bowu ara da, ntsi na Bible no frɛ owu dɛ “ɔtamfo” no.—1 Corinthfo 15:26.
NOKWAR NO MA YƐDZE HƐNHO
15. Ebɛn kwan do na nokwasɛm a ɔfa owu ho no ma yɛdze hɛnho?
15 Nokwasɛm a ɔfa owu ho no ma yɛdze hɛnho fi nsusui ahorow a ɔnntsen ho. Bible no kyerɛkyerɛ hɛn dɛ, ewufo nntse yaw nkã na wonndzi awerɛhow so. Yerunntum nnkasa nnkyerɛ hɔn, dɛmara so na worunntum nnkasa nnkyerɛ hɛn. Yerunntum mmboa ewufo, dɛmara so na ewufo runntum mmboa hɛn. Worunntum mmpira hɛn, ntsi ɔnnsɛ dɛ yesuro hɔn. Naaso, ɔsom ahorow pii kyerɛkyerɛ dɛ, ewufo da ho ara tse ase wɔ beebi na yebotum aboa hɔn dze nam sika a yebotua ama asɔfo anaa hɔn a wobu hɔn dɛ wɔyɛ akrɔnkrɔmfo ma wɔaabɔ mpaa ama hɔn. Naaso, sɛ yenyim nokwasɛm a ɔfa owu ho a, dɛm ator nkyerɛkyerɛ yi runntum ndaadaa hɛn da.
16. Ebɛn atorsɛm na ɔsom ahorow pii kyerɛkyerɛ fa tsebea a ewufo wɔ mu no ho?
16 Satan nam ator som do daadaa hɛn, na ɔpɛ dɛ yɛgye dzi dɛ ewufo da ho ara tse ase. Dɛ nhwɛdo no, ɔsom ahorow bi kyerɛkyerɛ dɛ, sɛ yewu a, biribi hyɛ hɛn mu a ɔnodze, onnwu da. Aso dɛm na ɔsom a ewɔ mu no kyerɛkyerɛ, anaa ɔkyerɛkyerɛ wo dza Bible no kã fa tsebea a ewufo wɔ mu no ho? Satan da ho ara dzi ator daadaa nkorɔfo dze twe hɔn fi Jehovah ho.
17. Ebɛnadze ntsi na abɔnsamgyamu ho nkyerɛkyerɛ no nnhyɛ Jehovah enyimnyam?
17 Dza ɔsom ahorow pii kyerɛkyerɛ fa ewufo ho no yɛ ahobowsɛm. Dɛ nhwɛdo no, ɔsom binom kyerɛkyerɛ dɛ, wɔbɛhyew ndzebɔnyɛfo wɔ abɔnsamgyamu daa. Dɛm ator nkyerɛkyerɛ yi nnhyɛ Jehovah enyimnyam. Ɔremma nkorɔfo nnhu amandze wɔ dɛm kwan no do da! (Kenkan 1 John 4:8.) Sɛ obi dze ne ba ne nsa hyɛ ogya mu dze twe n’aso a, ebɛn asɛm na ebɛkã afa dɛm nyimpa yi ho? Ebɛkã dɛ ɔyɛ owudzifo paa na w’enyi renngye ho mpo dɛ ebɛfa no nyɛnko. Dɛm pɛpɛɛpɛr na Satan pɛ dɛ yɛtse nkã wɔ Jehovah ho!
18. Ebɛnadze ntsi na ɔnnsɛ dɛ yesuro ewufo?
18 Ɔsom binom kyerɛkyerɛ dɛ, sɛ nyimpa wu a, wɔdan esunsum abɔdze. Dɛm ɔsom ahorow yi kyerɛkyerɛ dɛ, ɔsɛ dɛ yɛdze obu ma dɛm esunsum abɔdze no na yesuro hɔn, osiandɛ wobotum aba abɛyɛ hɛn anyɛnkofo a wɔwɔ tum anaadɛ atamfo a hɔn ho yɛ hu. Nyimpa pii gye dɛm ator nkyerɛkyerɛ yi dzi. Dɛm ntsi, wosuro ewufo na wɔsom hɔn mbom sen dɛ wɔbɔsom Jehovah. Kaa dɛ, ewufo nntum nnhu adze, wɔnntse nkã na wonnyim biribiara so, ntsi ɔnnsɛ dɛ yesuro hɔn. Jehovah nye hɛn Bɔfo. Ɔno nye nokwar Nyankopɔn no, dɛm ntsi ɔno nkotsee na ɔsɛ dɛ yɛsom no.—Nyikyerɛ 4:11.
19. Ebɛn kwan do na nokwasɛm a yenyim fa ewufo ho no boa hɛn?
19 Sɛ yenyim nokwasɛm a ɔfa ewufo ho a, ɔbɛma yɛagye hɛnho efi ator nyamesom nkyerɛkyerɛ ho. Dɛm nokwasɛm yi boa hɛn ma yɛtse Jehovah n’anohoba ahorow a ɔyɛ enyigye a ɔfa hɛn asetsena nye hɛn daakye ho no ase.
20. Ebɛnadze na yebosusu ho wɔ tsir a odzi hɔ no mu?
20 Ber tsentsen bi a etwa mu no, Nyankopɔn no somfo bi a wɔfrɛ no Job bisaa asɛm yi dɛ: “Sɛ nyimpa wu a, ana ɔbɛtsena ase bio?” (Job 14:14) Aso obotum ayɛ yie dɛ nyimpa a oewu bɛsan atsena ase bio? Mbuae a Nyankopɔn dze ma hɛn wɔ Bible no mu no yɛ enyigye ankasa. Yebohu siantsir a ɔtse dɛm wɔ tsir a odzi hɔ no mu.
^ nky. 5 Nyimpa binom gye dzi dɛ, sɛ nyimpa wu a, ɔkra anaa sunsum bi hyɛ no mu a ɔnodze onnwu da. Sɛ epɛ nkyerɛkyerɛmu pii a, hwɛ Nsɛm bi a Wɔakyerɛ Mu 17 nye 18.


text:
MBOA A YƐDZE MA WƆ HƐN MPOTAMU
Mifi Efiadze Mu Akɔ Eyiedzi Mu
Donald, a nkyɛ ɔyɛ daduanyi no kã mbrɛ Bible adzesua aboa no ma oebohu Nyankopɔn, ɔayɛ nsesã wɔ n’asetsena mu, na ɔabɛyɛ okun pa.
WOANANOM NA WƆREYƐ JEHOVAH N’APƐDZE NDƐ?
Ebɛnadze Ntsi na Jehovah Adasefo Kɔ Ehyiadzi Akɛse Ahorow?
Afe biara, yɛyɛ ehyiadzi etsitsir ahorow ebiasa. Ebɛn mfaso na ibotum enya efi dɛm ehyiadzi ahorow yi mu?
NSƐM A WƆTAA BISA
Jehovah Adasefo Bu Awargu Dɛn?
Aso Jehovah Adasefo boa awarfo ma wodzi hɔn awar mu nsɛndzendzen ho dwuma? Sɛ Ɔdasefo bi pɛ dɛ ogu n’awar a, aso ɔwɔ dɛ asafo mu mpanyimfo pen do?
NHYIAMU AHOROW
Jehovah Adasefo Asafo Nhyiamu Ahorow
Hwehwɛ bea nye ɔkwan a yɛfa do som.
NSƐM A WƆTAA BISA
Jehovah Adasefo Yɛ Dɛn Tua Hɔn Som Edwuma No Ho Kaw?
Hwɛ mbrɛ wiadze nyina asɛnka edwuma no nya nkɔenyim, ɔmmfa ho dɛ yɛnngyegye kɔlɛhyɛn anaa tithe biara no.
Hɛn Ho Nsɛm Kakra—Wiadze Nyina
239
—Nsaase ahorow a Jehovah Adasefo som wɔ do
8,201,545
—Jehovah Adasefo
9,499,933
—Nyimpadodow a yɛnye hɔn yɛ Bible adzesua a wonntua hwee
19,950,019
—Nyimpadodow a wɔbaa Christ wu ho Nkaadzi no
115,416
—Asafo ahorow


text:
NKEKAHO
Agya, Ɔba, ne Honhom Kronkron Ho Nokwasɛm
NNIPA a wogye Baasakoro nkyerɛkyerɛ no di ka sɛ baasa na wɔbom yɛ Onyankopɔn—Agya, Ɔba, ne Honhom Kronkron. Wɔkyerɛ sɛ baasa yi mu biara ne afoforo a aka no tumi yɛ pɛ, na wɔn mu biara nni mfiase. Enti, sɛnea Baasakoro nkyerɛkyerɛ kyerɛ no, Agya no yɛ Onyankopɔn, Ɔba no yɛ Onyankopɔn, na Honhom Kronkron no nso yɛ Onyankopɔn, nanso Onyankopɔn biako pɛ na ɔwɔ hɔ.
Nnipa pii a wogye Baasakoro di no gye tom sɛ wontumi nkyerɛkyerɛ saa nkyerɛkyerɛ yi mu. Nanso, wosusuw sɛ ɛyɛ Bible nkyerɛkyerɛ. Ɛsɛ sɛ yɛhyɛ no nsow sɛ, asɛmfua “Baasakoro” no mpue wɔ Bible mu baabiara. Na so Baasakoro ho adwene bi wɔ Bible mu? Nea ɛbɛyɛ na yɛabua saa asɛm yi no, ma yensusuw kyerɛwsɛm bi a wɔn a wogye Baasakoro nkyerɛkyerɛ tom no taa twe adwene si so de gyina nkyerɛkyerɛ a ɛte saa akyi no ho nhwɛ.
“NA ASƐM NO YƐ ONYANKOPƆN”
Yohane 1:1 ka sɛ: “Mfiase no na Asɛm no wɔ hɔ, na Asɛm no ne Nyankopɔn na ɛwɔ hɔ, na Asɛm no yɛ Onyankopɔn.” (Twi Bible, Akuapem) Akyiri yi, wɔ saa ti no ara mu no, ɔsomafo Yohane daa no adi pefee sɛ “Asɛm no” ne Yesu. (Yohane 1:14) Nanso, esiane sɛ wɔfrɛ Asɛm no Onyankopɔn nti, ebinom ka sɛ, ɛsɛ sɛ Ɔba no ne Agya no nyinaa yɛ Onyankopɔn koro.
Kae sɛ wodii kan kyerɛw Bible no fã yi wɔ Hela kasa mu. Akyiri yi na nsɛm asekyerɛfo kyerɛɛ ase fii Hela kasa mu kɔɔ kasa afoforo mu. Nanso, Bible asekyerɛfo dodow bi anka sɛ “na Asɛm no yɛ Onyankopɔn.” Dɛn ntia? Saa asekyerɛfo no nam Hela a wɔde kyerɛw Bible no ho nimdeɛ a na wɔwɔ so begye toom sɛ ɛnsɛ sɛ wɔkyerɛ asɛm a wɔakyerɛ ase “na Asɛm no yɛ Onyankopɔn” no ase wɔ saa kwan no so. Na anka ɛsɛ sɛ wɔkyerɛ ase dɛn? Nhwɛso kakra ni: “Ná Logos [Asɛm] no yɛ ɔsoroni.” (A New Translation of the Bible) “Ná Asɛm no yɛ onyame bi.” (The New Testament in an Improved Version) “Ná Asɛm no ne Onyankopɔn na ɛwɔ hɔ, na na ɔyɛ Onyankopɔn sɛso.” (The Translator’s New Testament) Sɛnea saa nkyerɛase yi kyerɛ no, Asɛm no nyɛ Onyankopɔn ankasa.* Mmom no, esiane dibea a ɛkorɔn a Asɛm no wɔ wɔ Yehowa abɔde mu nti wɔfrɛ no “onyame.” Ɛha no asɛm “onyame” no kyerɛ “otumfoɔ.”
YƐ NHWEHWƐMU KƆ AKYIRI
Nnipa dodow no ara na wonnim Hela kasa a wɔde kyerɛw Bible no. Enti wobɛyɛ dɛn atumi ahu nea na ɔsomafo Yohane kyerɛ ankasa? Susuw nhwɛso yi ho hwɛ: Fa no sɛ sukuu kyerɛkyerɛfo bi kyerɛkyerɛ sɛnea wobu akontaa bi mu kyerɛ ne sukuufo. Ɛno akyi no, sukuufo no adwene nhyia wɔ nkyerɛkyerɛmu a ɔkyerɛkyerɛfo no de ma no ho. Sukuufo no bɛyɛ dɛn ate ade a wɔresua no ase yiye? Wobetumi abisa ɔkyerɛkyerɛfo no ma wakyerɛkyerɛ mu akɔ akyiri. Akyinnye biara nni ho sɛ, nkyerɛkyerɛmu foforo a wobenya aka ho no bɛboa wɔn ma wɔate ade a wɔresua no ase yiye. Saa ara na sɛ wopɛ sɛ wote Yohane 1:1 ase a, wubetumi ahwehwɛ Yesu dibea ho nsɛm pii wɔ Yohane Asɛmpa no mu. Asɛm yi ho ade pii a wubesua no bɛboa wo ma woahu emu nokwasɛm.
Sɛ nhwɛso no, susuw nea Yohane san kyerɛwee wɔ ti 1, nkyekyɛm 18 [Twi Bible, Akuapem] no ho hwɛ: “Obi nhuu [Ade Nyinaa So Tumfoɔ] Nyankopɔn pɛn.” Nanso, nnipa ahu Yesu, Ɔba no pɛn, efisɛ Yohane ka sɛ: “Asɛm no [Yesu] bɛyɛɛ ɔhonam, na ɔbɛtraa yɛn mu, na yehuu n’anuonyam.” (Yohane 1:14, Twi Bible, Akuapem) Ɛnde, ɛbɛyɛ dɛn na Ɔba no betumi ayɛ Ade Nyinaa So Tumfoɔ Nyankopɔn no fã bi? Yohane ka nso sɛ, ná Asɛm no “ne Nyankopɔn na ɛwɔ hɔ.” Ɛnde ɛbɛyɛ dɛn na yebetumi aka sɛ obi ne obi wɔ hɔ na bere koro no ara yɛasan aka sɛ ɔyɛ onipa koro no ara? Afei nso, sɛnea wɔayɛ ho kyerɛwtohɔ wɔ Yohane 17:3 no, Yesu maa emu daa hɔ pefee sɛ ɛsono ɔno ɛnna ɛsono ne soro Agya no. Ɔfrɛɛ N’agya “nokware Nyankopɔn koro pɛ no.” Na ɛrekɔ Yohane Asɛmpa no awiei no, Yohane bɔɔ asɛm no mua sɛ: “Wɔakyerɛw eyinom ato hɔ na moagye adi sɛ Yesu ne Kristo, Onyankopɔn Ba no.” (Yohane 20:31) Hyɛ no nsow sɛ wɔfrɛɛ Yesu, Onyankopɔn Ba, na ɛnyɛ Onyankopɔn. Saa nsɛm foforo yi a ɛwɔ Yohane Asɛmpa no mu yi ma yehu sɛnea ɛsɛ sɛ yɛte Yohane 1:1 no ase. Yesu, Asɛm no, yɛ “onyame” a ɛkyerɛ sɛ, ɔwɔ dibea a ɛkorɔn, nanso ne dibea nnu Ade Nyinaa So Tumfoɔ Nyankopɔn no de.
HWEHWƐ NKYERƐKYERƐMU A ƐFOA DEDAW NO SO
Susuw sukuu kyerɛkyerɛfo no ne sukuufo no asɛm no ho bio hwɛ. Fa no sɛ sukuufo no bi adwenem da so yɛ wɔn nãã bere mpo a ɔkyerɛkyerɛfo no de nkyerɛkyerɛmu a ɛkɔ akyiri ama wɔn no. Dɛn na sukuufo no betumi ayɛ? Wobetumi akɔ ɔkyerɛkyerɛfo foforo nkyɛn akogye ade koro no ara ho nkyerɛkyerɛmu foforo. Sɛ ɔkyerɛkyerɛfo a ɔto so abien no foa nea odi kan no nkyerɛkyerɛmu no so a, ebia sukuufo a wɔntee ase no mu dodow no ara adwenem a ayɛ wɔn nãã no befi hɔ. Saa ara na sɛ w’adwene nsi wo pi wɔ nea na Bible kyerɛwfo Yohane reka afa abusuabɔ ankasa a ɛda Yesu ne Ade Nyinaa So Tumfoɔ Nyankopɔn ntam ho a, wubetumi adan akɔ Bible kyerɛwfo foforo nkyɛn akɔhwehwɛ nkyerɛkyerɛmu foforo. Sɛ nhwɛso no, susuw nea Mateo kyerɛwee no ho hwɛ. Ɔkyerɛwee sɛ, Yesu ka faa wiase yi awiei ho sɛ: “Ɛdefa saa da no ne dɔn no ho de obiara nnim, abɔfo a wɔwɔ soro ne Ɔba no mpo nnim, gye Agya no nko.” (Mateo 24:36) Ɔkwan bɛn so na saa asɛm no foa so sɛ Yesu nyɛ Ade Nyinaa So Tumfoɔ Nyankopɔn?
Yesu kae sɛ Agya no nim nneɛma pii sen Ɔba no. Nanso, sɛ Yesu yɛ Ade Nyinaa So Tumfoɔ no fã bi a anka ɔne N’agya nimdeɛ bɛyɛ pɛ. Enti, eyi kyerɛ sɛ Ɔba no ne Agya no ntumi nyɛ pɛ. Nanso, ebinom bɛka sɛ: ‘Ná Yesu wɔ nipasu abien. Ɛha yi na ɔrekasa sɛ onipa.’ Nanso, sɛ ɛte saa mpo a, honhom kronkron no nso ɛ? Sɛ ɛyɛ Onyankopɔn koro no ara fã te sɛ Agya no a, adɛn nti na Yesu anka sɛ honhom kronkron no nim nea Agya no nim?
Bere a wugu so resua Bible no, wubehu Bible mu nsɛm pii a ɛfa saa asɛm yi ho. Ɛma wuhu nokwasɛm a ɛfa Agya, Ɔba, ne honhom kronkron no ho yiye.—Dwom 90:2; Asomafo Nnwuma 7:55; Kolosefo 1:15.
* Ase hɔ asɛm Sɛ wopɛ Yohane 1:1 ho nsɛm foforo a, hwɛ November 1, 2008, Borɔfo Ɔwɛn-Aban a Yehowa Adansefo atintim no kratafa 24-25.


text:
ESUADZE 9
Ibesi Dɛn Ama W’ebusua Enya Enyigye?
1. Ebɛnadze ntsi na mbra kwan do awar ho hia na ama ebusua enyi agye?
Asɛmpa no fi Jehovah a ɔyɛ Nyankopɔn siarfo no nkyɛn. Ɔpɛ dɛ mbusua nyina nya enyigye. (1 Timothy 1:11) Ɔno na ɔhyehyɛɛ awar. Mbra kwan do awar ho hia na ama ebusua enyi agye, osiandɛ ɔma awarfo na hɔn mba nya ahobambɔ. Ɔsɛ dɛ hɔn a wɔpɛ dɛ wɔyɛ setsie ma Nyankopɔn no kyerɛ obu ma ɔman no ne mbra a ɔhwehwɛ dɛ, wɔdze awar hyɛ mbra ase no.
Nyankopɔn n’adwen wɔ awar ho nye dɛn? Ɔpɛ dɛ awar yɛ nkabɔmu a ɔtsena hɔ daa wɔ banyin na basia ntamu. Jehovah pɛ dɛ kunnom na yernom dzi hɔn ho nokwar. (Hebrewfo 13:4) Okyir awargu. (Malachi 2:16) Naaso, ɔma kwan ma Christianfo gyaa awar san war bio ber a hɔn ahokãfo atõ awar no.
2. Ebɛn kwan do na ɔsɛ dɛ kun na yer nye hɔn ho dzi?
Jehovah bɔɔ mbanyimfo na mbasiafo dɛ wɔmboa hɔnho wɔ awar mu. (Genesis 2:18) Kun na ɔyɛ ebusuatsir na n’asodzi nye dɛ, ɔbɔhwɛ ama n’ebusua no hɔn honam afamu ehiadze na ɔaakyerɛkyerɛ hɔn Nyankopɔn ho adze. Ɔsɛ dɛ ɔdze noho bɔ afɔr dze da ɔdɔ edzi kyerɛ ne yer. Ɔsɛ dɛ kunnom na yernom nya ɔdɔ na obu ma hɔn ho. Osiandɛ kunnom na yernom nyina tɔ sin ntsi, ɔyɛ asɛnhia dɛ wɔdze bɔn bɛkyekyɛ hɔn ho na ama woeenya enyigye wɔ hɔn awar mu.
3. Sɛ w’enyi nngye wɔ w’awar mu a, aso ɔsɛ dɛ igyaa wo hokãfo?
Sɛ hom hyia nsɛndzendzen wɔ hom awar mu a, hom mbɔ mu nda ɔdɔ edzi nkyerɛ hom ho na hom mfa ndzi ho dwuma. (1 Corinthfo 13:4, 5) Nyankopɔn n’Asɛm nnhyɛ ntsetsewmu ho nkuran dɛ ɔyɛ kwan a wodua do dzi awar mu nsɛndzendzen a ɔtaa sisi no ho dwuma.
4. Mbofra, ebɛnadze na Nyankopɔn pɛ dɛ hom nya?
Jehovah pɛ dɛ hom nya enyigye. Ɔma hom afotu a oye sen biara mbrɛ ɔbɛyɛ a hom bɛyɛ sɔkyee wɔ hom mbabun ber mu. Nyansa na suahu a hom awofo wɔ no, ɔpɛ dɛ hom nya do mfaso. (Colossaefo 3:20) Jehovah san so pɛ dɛ hom nya enyigye wɔ hom Bɔfo nye ne Ba no apɛdze a hom bɛyɛ no mu.
5. Awofo, hom besi dɛn ama hom mba enya enyigye?
Ɔsɛ dɛ hom yɛ edwumadzen dze pɛ edziban a hom mba bedzi, dabew, na ntar a wɔbɛhyɛ. (1 Timothy 5:8) Naaso, sɛ hom mba botum enya enyigye a, ɔsɛ dɛ hom san so kyerɛkyerɛ hɔn ma wonya ɔdɔ ma Nyankopɔn na wosũasua no. (Ephesusfo 6:4) Sɛ hom da ɔdɔ edzi dze yɛ nhwɛdo ma hom mba a, obenya hɔn akoma do tum kɛse. Sɛ hom dze hom kasakyerɛ na nyansahyɛ gyina Nyankopɔn n’Asɛm do a, obenya hɔn adwen do tum na wɔnnkɛdan efi ho.
Sɛ ehyɛ mbofra nkuran na ekamfo hɔn a, ɔboa hɔn kɛse. Mbofra san so hia ntsẽa na nkaenyim. Ntsetsee a ɔtse dɛm no bɔ hɔn ho ban fi ɔbrakyew a obotum asɛɛ hɔn enyigye no ho. (Mbɛbusɛm 22:15) Naaso, mma hom nntsẽa hɔn do wɔ etsirmɔdzen mu.
Jehovah Adasefo tsintsim nwoma ahorow pii a wɔhyɛ da kyerɛw a ɔboa awofo na mbofra. Dɛm nwoma ahorow yi nyina gyina Bible no do.


text:
Korintofo I 8Nkwa Asem (NA-TWI)
Nnuan a wɔde ma ahoni
8 Asɛm a ɛfa nnuan a wɔde ma ahoni ho nso ni: Ɛyɛ nokware pefee sɛ nea wɔka no se, “Yɛn nyinaa wɔ nimdeɛ.” Saa nimdeɛ no ma onipa yɛ ahantan; nanso ɔdɔ ma nkɔso.
2 Onipa a ogye ne ho di sɛ onim biribi no nnim sɛnea anka ɛsɛ sɛ ohu. 3 Nanso onipa a ɔdɔ Onyankopɔn no, Onyankopɔn nim no.
4 Enti nnuan a wɔde ma ahoni a wodi no, yenim sɛ ohoni wɔ hɔ ma biribi a ɛnte ase. Yenim sɛ Onyankopɔn baako pɛ na ɔwɔ hɔ. 5 Na sɛ “anyame” no te ase a, sɛ wɔwɔ soro anaa asase so sɛnea “anyame” ne “awuranom” wɔ hɔ no, 6 Onyankopɔn baako pɛ na ɔwɔ hɔ ma yɛn a ɔyɛ Agya a ɔbɔɔ ade nyinaa a yɛte ase ma no no; na Awurade Yesu Kristo baako pɛ a wɔnam no so bɔɔ ade nyinaa a yɛte ase ma no no na ɔwɔ hɔ.
7 Nanso ɛnyɛ obiara na onim saa nokwasɛm yi. Nnipa bi de wɔn ho ama ahoni no ara kosi sɛ, sɛ wodi saa nnuan no a, wonim pefee sɛ ohoni aduan na wɔredi. Wɔyɛ adwenem mmerɛwfo na wogye di nso sɛ aduan no gu wɔn ho fi. 8 Aduan rentumi nsiesie yɛne Onyankopɔn ntam. Sɛ yɛannidi a, yɛnhwere hwee, ɛnna sɛ yedidi nso a, yennya hwee. 9 Monhwɛ yiye na moamma mo ahofadi no antwetwe wɔn a wɔyɛ mmerɛw wɔ gyidi mu no ankɔ bɔne mu.
10 Sɛ ɛba sɛ obi a ɔyɛ adwenem mmerɛwfo wɔ saa asɛm yi mu hu sɛ wo a wowɔ “nimdeɛ” redidi wɔ ohoni dan mu a, ɛrenhyɛ no nkuran mma ɔno nso nkodi aduan a wɔde ama ahoni no bi anaa? 11 Enti saa onipa a ɔyɛ mmerɛw yi a ɔyɛ wo nua a Kristo wu maa no yi, esiane wo “nimdeɛ” nti ɔbɛyera! 12 Na ɛnam saa kwan yi so bɛma woayɛ bɔne atia wo nuanom ma saa bɔne no atia Kristo nso sɛ wonam wɔn adwenem mmerɛw so adaadaa wɔn. 13 Enti sɛ aduan ma me nua yɛ bɔne a, merenwe nam bio sɛnea ɛbɛyɛ a ɛremma me nua nkɔ bɔne mu.


text:
Moyɛ Asɛmpatrɛw Adwuma Anaa?
Aane. Baabiara a Yehowa Adansefo te no, yɛbɔ yɛn ho mmɔden yɛ adwuma te sɛ asɛmpatrɛwfo, na daa yɛka yɛn gyidi ho asɛm kyerɛ nnipa a yehyia wɔn.
Bio nso, Adansefo bi wɔ hɔ a, wotumi kɔ wɔn man mu baabi a ɛhɔfo nnya ntee asɛmpa a ɛwɔ Bible mu no kɔka bi kyerɛ wɔn, na ebinom mpo tumi tu kɔtena saa mmeae no. Adansefo no bi nso tumi tu kɔ ɔman foforo so kɔyɛ asɛnka adwuma no pii wɔ hɔ. Wɔn ani gye ho sɛ wɔreboa ama Yesu nkɔmhyɛ yi aba mu: “Mobɛyɛ m’adansefo . . . akɔ asase ano nohoa.”
Afe 1943 mu no, yɛtew sukuu bi a yɛde tete asɛmpatrɛwfo ma wɔn ho kokwaw. Sukuu no din de Ɔwɛn Aban Gilead Bible Sukuu, na efi bere a yɛtew saa sukuu no, Adansefo bɛboro 8,000 na wɔakɔ bi.


text:
NEA ƐMA ABUSUA NYA ANIGYE
Mmusua a Mmanoma Wom ne Emu Haw
MARGARET * TE AUSTRALIA, NA ƆWƆ MMANOMA: “Me kunu yere dedaw no ka kyerɛɛ mmofra no sɛ meka asɛm biara a, mma wonntie; sɛ meka kyerɛ wɔn sɛ wonkotwitwi wɔn se mpo a, mma wonntie.” Ɛyɛ Margaret sɛ saa afotu bɔne no kɔfaa nsɛmnsɛm baa n’aware mu.
Afie a mmanoma wom no, wɔne nnipa a wɔnte fie hɔ no nkitahodi tumi yɛ den paa. * Sɛ obi wɔ abanoma a, mpɛn pii no, ebehia sɛ ɔne abofra no maame anaa ne papa ankasa tena ase dwen nneɛma bi ho te sɛ ebia nsrahwɛ, asotwe ne sikasɛm. Ɛtɔ da a, nnamfo ne abusuafo nso, etumi yɛ den ma wɔn sɛ wobegye ɔhokafo foforo no atom. Momma yɛnhwɛ sɛnea Bible mu afotu betumi aboa mmusua a mmanoma wom ma wɔadi ɔhaw a ɛtete saa ho dwuma.
NKITAHODI 1: ABOFRA NO MAAME ANAA NE PAPA
Judith a ofi Namibia no wɔ mmanoma, na nea ɔka ne sɛ: “Me mmanoma no maame ka kyerɛɛ wɔn bere bi sɛ ɛnyɛ wɔn maame ne me; meyɛ wɔn papa yere foforo, enti sɛ me ne papa no wo a, ɔnyɛ wɔn nua. Asɛm no hyee me paa efisɛ na mepɛ mmofra no asɛm te sɛ me ara me mma.”
Animdefo kyerɛ sɛ, sɛ abanoma wɔ fie a, sɛnea abanoma no ne n’awofo ankasa ntam te no betumi akɔfa asɛm kɛse aba fie hɔ. Wɔn a ɛtaa yɛ asɛm ma wɔn paa ne abofra no maame a ɔwoo no ne ne maame a ɔne no te. Dɛn na ebetumi aboa wɔn?
Nea ɛbɛboa: Kyerɛ nea obetumi ayɛ ne nea ontumi nyɛ. Sɛ woyɛ w’adwene sɛ wubeyi abofra no maame anaa ne papa a ɔwoo no no asi nkyɛn a, ɛbɛhaw abofra no paa. * Nea ‘ɔwoo’ abofra no, ne ho hia paa wɔ abofra no asetenam. (Mmebusɛm 23:22, 25) Sɛ woma wo hokafo dedaw no nya abofra no ho kwan boro so a, ebetumi ateetee wo hokafo foforo no anaa ahyɛ no abufuw mpo. Abofra no maame anaa ne papa a ɔwoo no no, ma no hokwan bi, nanso mma ɔnntra hye na anka w’aware.
NEA ƐBƐBOA AWOFO
- Sɛ wo ne wo hokafo dedaw no rekasa a, ka mmofra no nkutoo ho asɛm; mfa nsɛm foforo mma mu. Wubetumi afa kwan bi so aka akyerɛ no sɛ, sɛ ɔpɛ sɛ ɔfrɛ a, ɛbɛyɛ yiye a anka ɔmfrɛ awia, na ɔmfa nhyɛ bere pɔtee bi. Ɛno ye sen sɛ ɔbɛfrɛ bere biara a ɔpɛ anaa ɔbɛfrɛ anadwo.
- Sɛ ɛnyɛ wo na mmofra no te wo nkyɛn a, wubetumi afrɛ wɔn telefon so; wubetumi akyerɛw wɔn krataa, wubetumi nso de text message akɔma wɔn, na wopɛ nso a, wubetumi de e-mail akɔma wɔn. (Deuteronomium 6:6, 7) Ebinom mpo tumi de abɛɛfo mfiri bɔ nkɔmmɔ ma wohu mmofra no. Sɛ wo ne wɔn di nkitaho saa a, wubetumi ahu sɛnea wo mma no te paa, na woatumi akyerɛ wɔn akyerɛ pa te sɛ nea wo ne wɔn na ɛte.
NEA ƐBƐBOA ƐNANOM A WƆWƆ MMANOMA
- Nya “tema” ma mmofra no maame, na ma ɔnte ase sɛ nea aba no nkyerɛ sɛ woresi n’anan. (1 Petro 3:8) Bere biara a mmofra no wɔ wo nkyɛn no, ka wɔn ho nsɛm kyerɛ wɔn maame no, nanso taa ka wɔn ho asɛmpa. (Mmebusɛm 16:24) Ɛyɛ a ma ɔnka n’adwene, na sɛ ɔkyerɛ n’adwene nso a, da no ase.
- Mmofra no maame wɔ hɔ na sɛ woreyɛ biribi akyerɛ sɛ wopɛ wɔn asɛm a, tɔ wo bo ase kakra. Beverly a ɔte United States no wɔ mmanoma, na ɔka sɛ: “Ɛyɛ a me mmanoma no pɛ sɛ wɔfrɛ me Mama. Yɛne wɔn ka kosii sɛ, yɛwɔ fie de a, wobetumi afrɛ me Mama, na sɛ wɔn maame Jane anaa n’abusuafo no bi wɔ hɔ a, ɛnde wɔmmfrɛ me saa. Efi saa bere no, me ne Jane ntam yɛɛ kama. Eduu baabi mpo no, sukuu dwumadi bi wɔ hɔ a, me ne no nyinaa boaa mmofra no ma wɔyɛe.”
NEA ƐBƐBOA AKORAFO NO AMA WƆN NTAM AYƐ PAPA
- Sɛ mmofra no wɔ hɔ a, nka wo kora no akyi asɛmmɔne. Ɛnyɛ den koraa sɛ wobɛkeka asɛmmɔne wɔ wo yɔnko akyi, nanso sɛ woyɛ saa a, etumi haw abofra no paa. Sɛ abofra no te nea wokae no a, obetumi akɔka wɔ baabi foforo, na ebi nso a na wanhu ka. (Ɔsɛnkafo 10:20) Sɛ abofra bɛka kyerɛ wo sɛ ɔwofo biako no aka wo ho asɛm a, hu sɛ yaw bi na ɔde reka saa. Wubetumi aka biribi te sɛ: “Ɛhaw me sɛ wotee saa asɛm no. Wo maame bo afuw me, na sɛ nkurɔfo bo fuw nso a, wotumi keka nsɛm a ɛyɛ yaw.”
- Sɛ ɛbɛyɛ yiye a, anka monhwɛ nhu sɛ ɔwofo biara a mmofra no bɛkɔ ne nkyɛn no, mmara biako na ɛbɛyɛ adwuma. Sɛ ɛrentumi nyɛ yiye saa a, ma wonhu sɛ ɛsono baabiara ne ɛhɔ mmara, nanso nka biribiara mfa mmu ɔwofo biako no abomfiaa. Ma yɛmfa nhwɛso bi:Abofra no maame a ɔne no te: Kwame, bɛfa wo toworo no kɔhata.Kwame: Me maame hɔ de, yɛde gu hɔ na wahata ama yɛn.Abofra no maame a ɔne no te (ɔde abufuw kasa): Ɛnde ɔrekyerɛ wo akwadworɔ.Ɔkaa nea edi so yi a, anka ɛno mmom nye?Abofra no maame a ɔne no te (ɔtɔ ne bo ase kasa): Ɛno nso ye. Ɛha de obiara hata ne de.
- Sɛ ɔwofo biako no bɛba abɛfa mmofra no a, mfa biribi nhyɛ saa bere no mfa nsiw kwan. (Mateo 7:12) Sɛ wopɛ sɛ mmofra no yɛ biribi saa bere no, na sɛ woyɛ ho hwee a ɛnyɛ yiye a, ɛnde srɛ kwan fi ɔwofo biako no hɔ ansa na woama mmofra no ayɛ.
SƆ EYI HWƐ: Bere biara a wobɛsan ahyia wo kora no, yɛ nea edidi so yi:
- Tew w’anim ma no. Mmubu no anikyew, na nyɛ biribiara mfa nkyerɛ sɛ ne ho yɛ wo ahi.
- Bɔ ne din kyia no. Enti sɛ ɔde Jane a, wubetumi aka sɛ, “Jane, maakye ɛ.”
- Sɛ modɔɔso na morebɔ nkɔmmɔ a, munnnyi no mmfi mu.
NKITAHODI 2: MMANOMA A WƆANYINYIN
Nhoma bi a wɔato din Step Wars kyerɛ sɛ ɔbea bi kae sɛ, sɛnea ne kunu gyina ne mma mpanyimfo akyi no, n’ani nnye ho. Sɛ ɔka kyerɛ ne kunu sɛ mmofra no mmu no a, onnye ntom. N’anom asɛm ne sɛ: “Ɛma me bo fuw paa.” Dɛn na wubetumi ayɛ wo mma mpanyimfo no na amma w’aware anyɛ basaa?
Nea ɛbɛboa: Kyerɛ sɛ wudwen wɔn ho. Bible ka sɛ: “Obiara nnhwehwɛ nea eye ma ne nko, na mmom ne yɔnko nso de.” (1 Korintofo 10:24) Bɔ mmɔden sɛ wobɛte wɔn ase. Sɛ mmanoma no anyinyin a, ebia ɛbɛyɛ wɔn sɛ, sɛ wɔpɛ maame anaa papa a wɔne no te no asɛm a, wɔn maame anaa wɔn papa a ɔwoo wɔn no rempɛ wɔn asɛm bio anaa ɛbɛyɛ wɔn sɛ wɔayi abusua a wofi mu no ama. Awofo no nso, ebia wobesuro sɛ wɔka mmofra no asɛm a, wɔne mmofra no ntam bɛyɛ basaa.
Nhyɛ wo mmanoma no mma wɔmmmɛn wo. Mmom sɛ wotɔ wo bo ase a, ɛno ara de ne ho bɛba. Ntease nnim sɛ obi bɛhyɛ ne yɔnko sɛ onnya ɔdɔ kann mma no. (Nnwom mu Dwom 8:4) Enti sɛ wowɔ mmanoma a, nnya adwene sɛ da koro pɛ wubetumi ayɛ ama wɔabɛn wo.
Sɛ wɔyɛ wo biribi a w’ani nnye ho mpo a, mfa ho yaw nkeka nsɛm a ebesi wo tirim biara. (Mmebusɛm 29:11) Sɛ ɛyɛ den sɛ wobɛhyɛ wo tɛkrɛma so a, bɔ mpae sɛnea Ɔhene Dawid a ofi Israel yɛe no. Ɔkae sɛ: “O Yehowa, wɛn m’ano ma me, boa me ma menhwɛ m’anofafa pon ano.”—Dwom 141:3.
Ofie a wɔwoo mmofra no wom no, sɛ ɛhɔ ara na mobɛtena a, wubehu sɛ mmofra no nni fie no ho agoru koraa. Wobɛyɛ nsakrae bi wɔ fie hɔ mpo a, ma ɛnyɛ kakraa bi, titiriw mmofra no dan mu. Mubetumi nso adwen ho atu akɔtena baabi foforo.
SƆ EYI HWƐ: Sɛ wo mmanoma a wɔayɛ mpanyimfo no kasa w’anim basabasa anaa wommu wo a, ka ho asɛm kyerɛ wo hokafo no na tie nea ɔwɔ ka no yiye. Nhyɛ no sɛ ɔnkasa nkyerɛ ne mma no. Nea ehia paa ne sɛ wo ne wo hokafo nyinaa, obiara bɛte ne yɔnko ase. Sɛ munya asɛm no ho “adwenkoro” a, mubetumi abom ayɛ tebea no ho biribi.—2 Korintofo 13:11.
NKITAHODI 3: ABUSUAFO FOFORO NE NNAMFO
Marion wɔ mmanoma, na ɔte Canada. Ɔka sɛ: “Ɛyɛ a m’awofo taa kyɛ me ba no nneɛma, nanso me kunu mma no de, wɔnkyɛ wɔn bi. Enti yɛn ara yɛtɔ bi ma wɔn, nso nyɛ da biara na yetumi yɛ saa.”
Nea ɛbɛboa: Dwen abusua a wowom seesei no ho ansa. Ma w’abusuafo ne wo nnamfo nhu sɛ abusua a wowom seesei no, wunni ho agoru. (1 Timoteo 5:8) Ɛrentumi mma sɛ w’abusuafo ne wo nnamfo bɛpɛ abusua a wowom seesei no mufo asɛm prɛko pɛ, nanso wubetumi aka akyerɛ wɔn sɛ wonnya obu mma wɔn. Kyerɛ mu kyerɛ wɔn sɛ, sɛ wɔyɛ biribi ma mmofra no bi na wotwa afoforo gya a, ɛbɛma saa mmofra no ayɛ basaa.
Bɔ mmɔden sɛ wobɛma mmofra no aka akɔ wo nsenom dedaw no nkyɛn. Ɔbaatan bi a wɔfrɛ no Susan te England, na ɔka sɛ: “Me kunu wui no, afe ne fã na mesan waree. Ná ɛyɛ den ma me kunu dedaw no awofo sɛ wobegye me kunu foforo no atom. Nanso yɛma wohui sɛ yɛntoo wɔn nkyenee, efisɛ na yɛma mmofra no frɛ wɔn wɔ telefon so, na na yɛda wɔn ase sɛ wɔreboa yɛn; ɛbaa saa no nneɛma yɛɛ yiye kakra.”
SƆ EYI HWƐ: Bɔ mmɔden sɛ wubehu wo hokafo no adamfo anaa ne busuani ko a ɛyɛ den paa sɛ wobɛka akɔ ne ho no. Afei wo ne wo hokafo no nsusuw nea mubetumi ayɛ ama mo ntam ayɛ yiye no ho.
Sɛ wowɔ mmanoma a, abusuafo a wɔnte fie hɔ no betumi ama ɔhaw aba abusua no mu. Nanso sɛ wode Bible afotu yɛ adwuma a, wubetumi anya nhyira a Bible ka ho asɛm yi: “Nyansa na wɔde kyekye ofie, na nhumu na ɛma egyina.”—Mmebusɛm 24:3.
^ nky. 3 Wɔasesa edin ahorow no bi.
^ nky. 4 Wopɛ sɛ wuhu sɛnea wubetumi adi ɔhaw afoforo ho dwuma a, hwɛ asɛm a ɛwɔ Nyan! a ɛbaa April 2012, Borɔfo de no. Wɔato din sɛ “Secrets of Successful Stepfamilies” (Nea Ɛma Abusua a Mmanoma Wom Gyina). Yehowa Adansefo na wotintimii.
^ nky. 8 Sɛ wo hokafo dedaw no yɛ n’adwene sɛ ɔbɛhaw adwene a, ebehia sɛ wusiw no kwan wɔ nneɛma pii mu de bɔ w’abusua ho ban.
BISA WO HO SƐ . . .
- Me kunu anaa me yere hokafo dedaw no, ɛbɛyɛ dɛn na me ne ne ntam ayɛ papa?
- Yɛn abusuafo ne yɛn nnamfo nso, yɛbɛyɛ dɛn aboa wɔn na wɔankɔfa ɔhaw biara amma yɛn abusua mu?


text:
Nyew. Ɔmmfa ho beebi a yɛtse biara no, dɛ Jehovah Adasefo no, hɛn nyinara bɔ mbɔdzen dɛ yebenya asɛmpatserɛw sunsum anaa su, na yɛnye afofor kyɛ hɛn gyedzi ho asɛm.—Matthew 28:19, 20.
Afei so, Adasefo binom kɛsera mbea ahorow bi wɔ hɔn man mu a ohia dɛ nyimpa pii tse Bible mu asɛmpa no, anaa mpo dɛ wotu kɔ hɔ. Adasefo binom so tu kɔ aman afofor do kɛtserɛw hɔn som edwuma no mu. Hɔn enyi gye dɛ wɔroboa ma Jesus no nkɔmhyɛ yi aba mu: “hom bɛyɛ m’adasefo . . . dze ekodu asaase ano noho.”—Ndwuma 1:8.
Afe 1943 mu no, yɛhyehyɛɛ skuul bi a wɔnam do dze ntsetsee soronko bɛma hɛn asɛmpatserɛwfo no mu binom. Ofitsi dɛm aber no, Adasefo bɔbor 8,000 na wɔakɔ skuul yi a wɔfrɛ no Ɔweɔn-Aban Gilead Bible Skuul no bi.
Wɔyɛɛ nhyiamu March 9, 2013 maa hɔn a wowiee Ɔweɔn-Aban Gilead Bible Skuul a ɔtɔ do 134 no. Dwumadzi no twee adwen sii mfaso a skuul no dze aba no do, ofitsi aber a wɔtseew skuul no wɔ mfe 70 a abɛsen kɔ mu no.


text:
Hebrifo 9Nkwa Asem (NA-TWI)
9 Na apam a edi kan no wɔ mmara a wɔnam so som. Saa ara nso na na wɔwɔ beae a nnipa asiesie a wɔsom. 2 Wosii ntamadan a na wɔfrɛ saa ntamadan no akyiri Kronkonbea. Na Kanea dua, ɔpon ne abodoo a wɔatew ho a wɔde ma Onyankopɔn wɔ hɔ. 3 Ntwamu a ɛto so abien no akyi na ntamadan bi wɔ a wɔfrɛ hɔ Kronkron mu Kronkron 4 a sika aduhuamhyew afɔremuka ne apam adaka a wɔde sika adura ho nyinaa wɔ. Saa adaka no mu na na sika pɔre a mana ne Aaron poma a ɛfefɛwee ne apam abopon no wɔ. 5 Adaka no so hɔ nso na Onuonyamfo Kerubim a watrɛw ne ntaban mu akata baabi a na wɔde bɔne kyɛ no si. Nanso yɛrentumi nka nneɛma no ho asɛm nkɔ akyiri mprempren.
6 Saa na wɔahyehyɛ nneɛma no. Da biara na asɔfo no kɔ ntamadan no akyi kɔyɛ wɔn adwuma; 7 nanso na ɔsofɔ panyin no nko ara na ɔwɔ ho kwan sɛ ɔkɔ ntamadan no mu pɛnkoro pɛ afe biara. Ɔde mogya a ɔde bɔ Onyankopɔn afɔre ma ne ho ne bɔne a nnipa ayɛ a na wonnim sɛ wɔreyɛ bɔne no ka ne ho kɔ.
8 Honhom Kronkron no nam saa kwan yi so kyerɛ yɛn sɛ, ɔkwan dedaw no, na nnipa a wonni mu ntumi nkɔ Kronkron mu Kronkron hɔ bere a ɔdan a ɛwɔ akyiri no ne nneɛma a egyina hɔ ma no no nyinaa da so wɔ hɔ. 9 Ɛyɛ mfatoho ma nnɛ bere yi. Ɛkyerɛ sɛ akyɛde ne mmoa a na wɔde bɔ afɔre ma Onyankopɔn no ntumi mma wɔn a wɔsom no koma mu nyɛ kronn. 10 Wɔde nnuan, anonne ne nneɛma ahorow a wɔde dwira wɔn ho na na edi dwuma no. Eyi yɛ mmara a enni mu kosi bere a Onyankopɔn bɛsesɛw ne nyinaa.
11 Nanso Kristo aba dedaw sɛ ɔsɔfo panyin ama nneɛma pa a yɛwɔ dedaw yi. Ntamadan a ɔsom wɔ mu no so na edi mu kyɛn dedaw no. Ɛnyɛ nnipa na wɔyɛe a enti ɛkyerɛ sɛ, ɛnyɛ wiase fa bi. 12 Bere a Kristo kɔɔ ntamadan no mu a ɔkɔɔ Kronkronbea hɔ pɛnkoro no, wamfo mmirekyi ne anantwi mogya na ɛkɔbɔɔ afɔre. Mmom ɔno ara de ne mogya na ɛbɔɔ afɔre de gyee nkwa a enni awiei maa yɛn.
Nhyehyɛe foforo no
13 Na sɛ mmirekyi ne anantwinini mogya ne nantwibere nso a wɔde dwira wɔn a wɔn ho agu fi tew wɔn ho kɔ honam ahofi mu a, 14 mpɛn ahe na Kristo a ɔnam Honhom a ɛte hɔ daa so de ne ho bɔɔ afɔre a ɛho nni dɛm maa Onyankopɔn no mogya rentew mo ho mfi nnwuma bɔne mu nkɔsom Onyankopɔn a ɔte ase no?
15 Eyi nti na Kristo na ɔhyehyɛ apam foforo sɛnea ɛbɛyɛ a wɔn a Onyankopɔn afrɛ wɔn no benya nhyira a enni awiei sɛnea Onyankopɔn ahyɛ bɔ no. Eyi betumi aba saa, efisɛ, owu bi asi a egye nnipa fi wɔn bɔne a wɔyɛe bere a na wɔwɔ apam a edi kan no mu no.
16 Sɛ nsamansew bi wɔ hɔ a , gye sɛ wotumi ma nokware no da adi sɛ onipa a ɔhyɛɛ saa nsamansew no awu. 17 Sɛ onipa a ɔhyɛ nsamansew no te ase a, saa nsamansew no nka hwee. Bere a wawu no na ɛka biribi. 18 Ɛno nti na apam a edi kan no wɔnam mogya so na ɛhyɛɛ no den no. 19 Nea edi kan no, Mose kaa mmaransɛm no nyinaa sɛnea ɛwɔ Mmara no mu no kyerɛɛ nnipa no. Nantwi mma mogya ne nsu ne kuntu kɔkɔɔ ne sommɛ na ɔde petee Mmara nhoma no ne nnipa no nyinaa so 20 kae se, “Eyi ne mogya a ɛsɔw apam a Onyankopɔn ahyɛ mo sɛ munni so no ano.” 21 Saa ara na Mose nso petee mogya guu ntamadan no ne nneɛma a wɔde som no nyinaa so nen. 22 Nokwarem, sɛnea Mmara no kyerɛ no, ɛkame ayɛ sɛ mogya na etumi tew ade nyinaa ho na saa ara nso na gye sɛ mogya hwie gu ansa na bɔnefafiri aba.
23 Saa kwan yi ara so na wɔnam ma biribiara a ɛyɛ ɔsoro nhwɛsode no ho tew. Nanso ɔsoro nneɛma no ankasa de, afɔre a eye kyɛn eyinom na wɔde tew ho.
24 Efisɛ, Kristo ankɔ baabi a ɛyɛ kronn a nnipa de wɔn nsa na ayɛ a ɛyɛ ade kann nhwɛsode. Ɔkɔɔ soro ankasa na osi yɛn ananmu wɔ hɔ wɔ Onyankopɔn anim. 25 Afe biara Yudafo sɔfo panyin de aboa mogya kɔ Kronkronbea hɔ. Nanso Kristo amfa ne ho amma mpɛn bebree saa. 26 Sɛ ɔyɛɛ saa a, anka efi adebɔ mfiase no obehu amane mpɛn bebree. Mmom, waba prɛko a nneɛma nyinaa reba awiei, nam ne ho a ɔde bɔɔ afɔre no so apopa bɔne.
27 Ɛsɛ sɛ obiara wu baako pɛ na ɛno akyi Onyankopɔn abu no atɛn. 28 Saa ara na wɔde Kristo nso bɔɔ afɔre baako pɛ de gyee dodow no ara wɔ wɔn bɔne mu. Ɔbɛba ne mprenu so a ommegye nnebɔneyɛfo na mmom ɔbɛba abegye wɔn a wɔretwɛn no no nkwa.


text:
ESUADZE 8
Ebɛnadze Ntsi Na Nyankopɔn Ma Bɔn na Amandzehu Ho Kwan?
1. Ɔyɛɛ dɛn na bɔn hyɛɛ ase?
Bɔn hyɛɛ ase wɔ asaase do ber a Satan dzii ator a odzi kan no. Nna Satan yɛ ɔbɔfo a odzi mu dze, naaso ‘ɔanntsena nokwar no mu.’ (John 8:44) Onyaa akɔndɔ maa ɔsom a nna ɔsɛ fata Nyankopɔn nkotsee no. Satan dzii ator kyerɛɛ Eve na ɔdaadaa no ma ɔyɛɛ setsie maa ɔno sen dɛ nkyɛ obetsie Nyankopɔn mbom. Adam kɛkãa Eve ho ma wɔyɛɛ Nyankopɔn do asoɔdzen. Gyinae a Adam sii no na ɔdze amandzehu na owu aba.
Ber a Satan redaadaa Eve ma ɔaayɛ Nyankopɔn do asoɔdzen no, nna ɔyɛ etũa na ɔrehyɛ ase atsew etsia Nyankopɔn no tumdzi anaa ne dzibew dɛ Ɔsorsornyi no. Nyimpadodow no ara na wɔakɛkã Satan ho ma wɔapow Nyankopɔn dɛ hɔn Tumfo. Dɛm ntsi, Satan na ɔabɛyɛ “wiadze hen no.”
2. Nna mfom wɔ Nyankopɔn n’abɔdze ho?
Nyankopɔn n’abɔdze nyinara dzi mu. Nna nyimpa na abɔfo a Nyankopɔn abɔ hɔn no botum ayɛ setsie a odzi mu ama Nyankopɔn. (Deuteronomy 32:4, 5) Nyankopɔn bɔɔ hɛn no, ɔmaa hɛn hokwan a ɔma yetum kyerɛ dɛ yebotum ayɛ ndzepa anaa ndzebɔn. Dɛm hokwan yi ma yɛda ɔdɔ a yɛwɔ ma Nyankopɔn no edzi.
3. Ebɛnadze ntsi na Nyankopɔn ama amandzehu ho kwan dze bodu ndɛ?
Ofitsi Eden ture no mu dze besi ndɛ no, Jehovah ama kwan ma wɔatsew no tumdzi do etũa. Ebɛnadze ntsi a? Mbrɛ ɔbɛda edzi dɛ, sɛ Nyankopɔn ne nsa nnyi mu a, mbɔdzen biara a nyimpa bɔbɔ dɛ obedzi ne nyɛnko nyimpa do tum no bowie mbusu mu. (Ɔsɛnkafo 7:29; 8:9) Mfrenhyia 6,000 ekyir wɔ nyimpa abakɔsɛm mu no da nokwasɛm yi edzi. Nyimpa etumfo nnkotum eyi ɔkõ, emumuyɛ, basabasayɛ anaa yarba efi hɔ da!
Nyimpa tumdzi nntse dɛ Nyankopɔn dze no, osiandɛ Nyankopɔn no tumdzi dze mfaso brɛ hɔn a wɔgye to mu no. (Isaiah 48:17, 18) Ɔnnkɛkyɛr, Jehovah beyi nyimpa tumdzi nyina efi hɔ. Hɔn a wɔgye Nyankopɔn no tumdzi to mu no nkotsee na wɔbɛtsena asaase do.
4. Ebɛn hokwan na penkyɛr a Nyankopɔn wɔ no ama yeenya?
Satan abɔ sombo dɛ, nyimpa biara nnkotum efi n’akoma nyinara mu asom Nyankopɔn. Ana epɛ dɛ eda no edzi dɛ dɛm asɛm no yɛ ator? Ibotum ayɛ dɛm ankasa! Penkyɛr a Nyankopɔn wɔ no ama hɛn nyinara enya hokwan a yɛdze bɛkyerɛ dɛ, yɛgye Nyankopɔn anaa nyimpa no tumdzi to mu. Hɛn abrabɔ na ɔbɛkyerɛ dza yɛgye to mu.
5. Yebesi dɛn agye Nyankopɔn ato mu dɛ hɛn Tumfo?
Sɛ yɛhwehwɛ nokwar som a ogyina Nyankopɔn n’Asɛm do na yɛdze hɛn ho takyer ho a, ɔbɛkyerɛ dɛ yɛgye Nyankopɔn to mu dɛ hɛn Tumfo. (John 4:23) Tse dɛ Jesus no, yebotum apow Satan no tumdzi dze nam hɛnho a yɛbɔtwe efi ɔkõ na amanyɛsɛm ho no do.
Satan dze no tum a ɔwɔ no hyɛ ɔbrakyew na ndzebɔnyɛ ho nkuran. Sɛ yɛpow ndzeyɛbɔn a ɔtsetse dɛm yi a, hɛn anyɛnkofo na ebusuafo bɛkã hɛn ho nsɛmbɔn anaa wɔbɔsoɛr etsia hɛn. (1 Peter 4:3, 4) Ntsi otwar dɛ yesi gyinae. Ana yɛnye nyimpa a wɔdɔ Nyankopɔn bɔbɔ? Ana yɛbɛyɛ setsie ama ne mbra a ɔkyerɛ ɔdɔ na nyansa wɔ mu no? Sɛ yɛyɛ dɛm a, yɛbɛkyerɛ dɛ asɛm a Satan kãa dɛ, sɛ nyimpa wɔ ahokyer mu a ɔnnkɛyɛ setsie ama Nyankopɔn no yɛ ator.
Ɔdɔ a Nyankopɔn wɔ ma adasamba no yɛ awerɛhyɛmu a ɔkyerɛ dɛ bɔn na amandzehu bɛba ewiei. Hɔn a wɔgye Nyankopɔn no tumdzi to mu na wɔda no edzi dɛ Nyankopɔn n’akwan dzi mu no benya onnyiewiei nkwa wɔ asaase do.


text:
Bere Bɛn na Wɔkyerɛw Yesu Ho Nsɛm Too Hɔ?
Nea Bible ka
Ɔsomafo Yohane kyerɛw Yesu asetena ho nsɛm. Ɔkaa nea ɔkyerɛwee no ho asɛm sɛ: “
Nea ɔde n’ani hui na wadi adanse yi, na n’adanse no yɛ nokware, na saa onipa no nim sɛ ɔka nokware na ama mo nso moagye adi.”
Ade baako a enti ɛsɛ sɛ yɛgye Mateo, Marko, Luka, ne Yohane Nsɛmpa no tom ne sɛ, nsɛm a ɛwɔ mu no, bere a ɛsisii no, nnipa pii hui. Bere a wɔrekyerɛw Nsɛmpa nnan no, na saa nnipa no mu pii da so ara te ase. Ebinom kyerɛ a, wɔkyerɛw Mateo Asɛmpa no wɔ Yesu wu akyi mfe nwɔtwe pɛ, bɛyɛ afe 41 Y.B. Nhomanimfo binom ka sɛ ɛkyɛ sen saa ansa na wɔrekyerɛw. Nanso, wɔn nyinaa gye tom sɛ nhoma a ɛwɔ Kristofo Hela Kyerɛwnsɛm no mu no, wɔkyerɛw ne nyinaa wɔ asomafo no bere so.
Nnipa a wɔhuu Yesu bere a ɔte ase wɔ asase so, bere a ɔwui, ne bere a wɔnyanee no no, wɔn na wɔbɛtumi adi adanse sɛ nsɛm no sisii ampa. Sɛ atosɛm bi wɔ Nsɛmpa no mu a, anka ɛrenyɛ den koraa sɛ wɔbɛma nkurɔfo ate ho asɛm. Ɔbenfo F. F. Bruce kaa sɛ: “
Asɛnka adwuma a na asomafo no yɛ no, ade baako a na ɛma wɔnya ahotoso paa ne sɛ, na wɔn atiefo nim sɛ nea na wɔreka no yɛ nokware. Enti wɔanka kɛkɛ sɛ, ‘Yɛyɛ nneɛma yi ho adansefo,’ na mmom wɔkaa nso sɛ, ‘Sɛnea mo ara munim no’ (Asomafo Nnwuma 2:22).”


text:
Bere a Owuyare Abɔ Wo Dɔfo Bi
BERE a Wesley dii mfe 54 pɛ no, dɔkotafo huu sɛ biribi ahono ne tirim a ɛretrɛw ntɛmntɛm. Asɛm no maa Wesley yere a yɛfrɛ no Doreen ho dwiriw no paa. * Dɔkotafo no kaa sɛ Wesley bɛtena ase abosome kakraa bi. Doreen kaa sɛ: “Ɛyɛɛ me sɛ dae bi na mereso. Asɛm no bubuu me nna pii. Ná menna nnwenee ho da sɛ asɛm a ɛte saa betumi ato yɛn.”
Awerɛhosɛm ne sɛ, ɛnyɛ Doreen nko ara na waka asɛm a yɛnka. Owuyare betumi abɔ obiara wɔ bere biara mu. Nea eye ne sɛ, nnipa pii yi wɔn yam tena wɔn dɔfo a owuyare abɔ no ho hwɛ no. Nanso ɔyarefo ho tena nna fam koraa. Dɛn na abusuafo betumi ayɛ de akyekye wɔn dɔfo bi a owuyare abɔ no werɛ, na wɔatena ne ho ahwɛ no? Wɔn a wɔtena ayarefo ho hwɛ wɔn no bɛyɛ dɛn atumi agyina ɔbrɛ ne abɛbrɛsɛ a wɔfa mu no nyinaa ano? Sɛ aka kakra ama ɔyarefo no awu a, dɛn na yebetumi ahwɛ kwan? Nanso, ma yenni kan nhwɛ nea enti a obi a owuyare abɔ no ho tena yɛ ɔhaw foforo koraa nnɛ.
ƆHAW BI A ƐWƆ HƆ NNƐ
Nkɔanim a nnipa nam nyansahu so anya wɔ ayaresa mu asesa ɔkwan a nnipa fa so wu. Wɔ aman a edi yiye mu mpo no, bɛyɛ mfe ɔha a atwam no, na nnipa nnyin nkyɛ ahe biara. Ná nsanyare anaa akwanhyia tumi ma nnipa wu ntɛmntɛm. Saa bere no, na ayaresabea nnɔɔso, enti sɛ obi yare a, na n’abusua na ɛhwɛ no wɔ fie kosi sɛ obewu.
Ɛnnɛ, nkɔanim a aba wɔ ayaresa mu nti, adɔkotafo tumi ko tia yare denneennen sɛnea ɛbɛyɛ a nnipa bɛtena nkwa mu akyɛ. Nyarewa a anka tete no, ebetumi akum nnipa ntɛmntɛm no, seesei sɛ ɛbɔ obi a, otumi tena ase mfe pii. Nanso, mfe pii a onipa no bɛtena ase no nkyerɛ sɛ adɔkotafo betumi asa no yare. Mpɛn pii no, yare a abɔ onipa no mu kɔ so yɛ den ma enti ɔno ankasa ntumi nhwɛ ne ho. Ayarefo a wɔte saa ho tena abɛyɛ ɔhaw ne ɔbrɛ pii.
Ɛno nti, nnipa pii nwu wɔ fie bio, na mmom wowu wɔ ayaresabea. Ɛnnɛ, nnipa dodow no ara nnim ɔkwan a nnipa fa so wu, na nnipa pii mpo nhui sɛ obi rewu pɛn. Wei nti, ebia obi bɛtwetwe ne ho anaa ebia ɛbɛyɛ den ama no sɛ ɔbɛtena ne busuani bi a owuyare abɔ no ho. Ɛba saa a, dɛn na ebetumi aboa?
DI KAN YƐ NHYEHYƐE
Sɛnea yehui wɔ Doreen asɛm no mu no, sɛ nnipa pii hu sɛ owuyare abɔ wɔn dɔfo bi a, etumi bubu wɔn. Ɛba saa a wo ho tumi yeraw wo, ehu ka wo, na awerɛhow hyɛ wo so. Enti dɛn na ebetumi aboa wo ama woasiesie w’adwene ama nea ɛreba no? Onyankopɔn somfo nokwafo bi bɔɔ mpae sɛ: “Kyerɛ yɛn yɛn nna kan na yɛanya nyansa koma.” (Dwom 90:12) Bɔ Yehowa Nyankopɔn mpae denneennen sɛ ɔmmoa wo mma wunhu sɛnea ‘wobɛkan wo nna’ nyansam. Sɛ woyɛ saa a, nna a aka a wo ne wo dɔfo no bɛtena no, wubetumi ne no adi no yiye paa.
Egye nhyehyɛe pa na ama obi atumi ayɛ wei. Sɛ wo dɔfo no da so ara kasa, na n’ani gye ho sɛ ɔbɛkyerɛ onipa a ɔbɛma wasisi gyinae ama no bere a ontumi nkasa a, ɛbɛyɛ papa sɛ wobɛma wakyerɛ onii ko. Ɛsɛ sɛ abusuafo di kan ne wɔn busuani no bɔ nkɔmmɔ hu nea ɔpɛ sɛ wɔyɛ ma no bere a ontumi nyɛ hwee no. Ɛsɛ sɛ wohu sɛ, ɔpɛ sɛ wɔde no kɔ ayaresabea, anaa sɛ ne koma gyae bɔ a, wɔnyɛ biribi mma ne home nsan nsi so, anaa wɔmfa kwan foforo so nsa no yare. Ɛba saa a, ɛremma sɛ abusuafo besi gyinae bi mpofirim ama ɛde akasakasa aba wɔn ntam anaa wɔn adwene abu wɔn fɔ. Sɛ abusuafo no di kan ne ɔyarefo no susuw nneɛma ho pefee a, ɛbɛma wɔahu ɔkwan a wɔbɛfa so ahwɛ no yare. Bible ka sɛ: “Wɔkwati atirimsɛm a tirimbɔ yɛ ɔkwa.”—Mmebusɛm 15:22.
SƐNEA WUBETUMI ABOA
Mpɛn pii no, adwuma a obi a ɔtena ɔyarefo ho yɛ paa ne sɛ ɔbɛkyekye ɔyarefo no werɛ. Onipa a ɔda owupa so no, nea ohia paa ne sɛ yɛbɛka akyerɛ no sɛ yɛdɔ no, na yɛbɛboa no. Yɛbɛyɛ dɛn ayɛ wei? Kenkan nhoma a emu nsɛm hyɛ nkuran kyerɛ ɔyarefo no. Saa ara nso na wubetumi ato nnwom a emu nsɛm hyɛ nkuran ama no. Sɛ obi yare na ne busuani bi so ne nsa na ɔkasa brɛoo kyerɛ no a, onya awerɛkyekye.
Sɛ obi bɛsra ɔyarefo no na wobɔ ne din kyerɛ ɔyarefo no a, ɛyɛ a ɛboa paa. Amanneɛbɔ bi kyerɛ sɛ: “Nnipa nkatede nnum no, nea etwa to a egyae adwuma yɛ ne sɛ wonte asɛm bio. Ebetumi ayɛ yɛn sɛ [ɔyarefo] no ada deɛ, nanso ebia na ɔte asɛm a yɛka biara. Enti ɛnsɛ sɛ yɛka asɛm biara a sɛ ɔyarefo no ani da hɔ a anka yɛrenka wɔ n’anim.”
Sɛ ɛbɛyɛ yiye a, wo ne ɔyarefo no mmom mmɔ mpae. Bible ma yehu sɛ, bere bi, ɔsomafo Paulo ne n’ayɔnkofo kɔɔ tebea bi a emu yɛ den paa mu. Wohui sɛ wɔn nkwa mpo da asiane mu. Mmoa bɛn na wɔhwehwɛe? Paulo srɛɛ ne nnamfo sɛ: “Nea mo nso mubetumi ayɛ aboa ne sɛ mobɛsrɛ ama yɛn.” (2 Korintofo 1: 8-11) Sɛ yefi yɛn komam bɔ mpae ma obi a ɔwɔ ahohia mu anaa ɔyare denneennen a, etumi boa no paa.
GYE NEA ABA NO TOM
Mpɛn pii no, ɛhaw adwene paa sɛ obi behu sɛ ne dɔfo bi rebewu. Sɛ ɛba saa a, ɛnyɛ nwonwa, efisɛ Onyankopɔn ammɔ yɛn sɛ yenwu. Wammɔ yɛn sɛ yennye ntom sɛ owu ka nnipa asetena ho. (Romafo 5:12) Onyankopɔn Asɛm no frɛ owu sɛ “ɔtamfo.” (1 Korintofo 15:26) Enti sɛ yɛmpɛ sɛ yebegye atom sɛ yɛn dɔfo bi bewu a, ntease wom, na mpo ɛnyɛ nwonwa.
Nanso sɛ abusuafo di kan dwinnwen nea ebetumi asi ho a, ebetumi aboa wɔn ma ehu no so atew, na wɔahwɛ nea wobetumi ayɛ ama nneɛma mu ayɛ mmerɛw. Nsakrae a ebetumi ada adi wɔ ɔyarefo bi ho no, yebetumi ahu bi wɔ adaka a wɔato din “ Bere a Aka Nna Kakra Ama Wawu” no mu. Nokwasɛm ne sɛ, ɛnyɛ ɔyarefo biara na yebehu saa nsakrae yi nyinaa wɔ ne ho, na saa ara nso na nsakrae no mma nnidiso nnidiso sɛnea wɔahyehyɛ wɔ adaka no mu no. Nanso, anyɛ yiye koraa no, saa nsakrae yi bi da adi wɔ ayarefo dodow no ara ho.
Sɛ wo dɔfo bi wu a, ɛbɛyɛ papa sɛ wobɔ wo yɔnko berɛbo bi a waka akyerɛ wo dedaw sɛ ɔbɛboa wo amanneɛ. Wɔn a wɔtena ayarefo ho hwɛ wɔn ne nea wawu no abusuafo no, ebehia sɛ yɛma wɔn awerɛhyem sɛ wɔn dɔfo no amanehunu to atwa na ɔnte yaw biara bio. Ɔbɔadeɛ no dɔ yɛn, na wama yɛahu paa sɛ, “awufo de, wonnim biribiara.”—Ɔsɛnkafo 9:5.
ƆWERƐKYEKYEFO A ƆSEN BIARA
Ehia sɛ yɛde yɛn ho to Onyankopɔn so. Ɛnyɛ bere a owuyare bi abɔ wo busuani bi nko na ɛsɛ sɛ woyɛ saa, na mmom bere a woredi wo dɔfo bi wu ho awerɛhow nso. Onyankopɔn betumi afa afoforo so ayɛ wo mmoa, na wama wɔaka nsɛm a ɛhyɛ nkuran de ahyɛ wo den. Doreen ka sɛ: “Mibehui sɛ, sɛ obi reboa me a, ɛsɛ sɛ megye tom. Nokwasɛm ne sɛ, afoforo yɛɛ yɛn mmoa ma ɛboroo yɛn so. Ná me ne me kunu nim paa sɛ Yehowa na ɔreka akyerɛ yɛn sɛ, ‘Meka mo ho; mɛboa mo ama moagyina ɔhaw yi ano.’ Mmoa a yenyae no, me werɛ remfi da.”
Ɛyɛ nokware sɛ Yehowa Nyankopɔn ne Ɔwerɛkyekyefo a ɔsen biara. Yehowa ne yɛn Bɔfo, na onim awerɛhow a yɛredi ne yaw a yɛrefa mu. Obetumi aboa yɛn na wahyɛ yɛn nkuran ama yɛatumi agyina yaw a yɛredi ano, na n’ani gye ho nso sɛ ɔbɛyɛ saa. Nea ɛsen saa no, wahyɛ yɛn bɔ sɛ obeyi owu afi hɔ koraa nnansa yi ara. Afei nso, obenyan nnipa ɔpepepem pii a wɔawuwu a wɔwɔ ne nkae mu no. (Yohane 5:28, 29; Adiyisɛm 21:3, 4) Saa bere no, wɔn nyinaa betumi aka asɛm a ɔsomafo Paulo kae yi bi sɛ: “Owu, wo nkonimdi wɔ he? Owu, wo nwowɔe wɔ he?”—1 Korintofo 15:55.
^ nky. 2 Wɔasesa din ahorow no.


text:
TSIR DUBIAKO
Ebɛnadze Ntsi na Amandzehu Adɔɔ Sõ Dɛm?
1, 2. Ebɛn asɛm na nyimpa pii bisa?
ASAASEWOSOW si pomu na ɔsɛɛ kurow bi. Ɔbarimba bi twe itur wɔ asɔrdan mu na ɔdze kunkum nyimpa pii na ɔdze pirapira binom so. Kokoram yarba kum nã bi a ɔwɔ mba beenum ma ɔka mbofra no nkotsee.
2 Aber a esian a ɔtsetse dɛm esisi no, asɛm a nyimpa pii bisa nye dɛ, “Ebɛnadze ntsi a?” Nyimpa pii bisa siantsir a ɔtan nye amandzehu ayɛ wiadze yi mu mã dɛm. Ana esusu dɛm asɛm yi ho pɛn?
3, 4. (a) Ebɛn nsɛm na Habakkuk bisae? (b) Ebɛn mbuae na Jehovah dze maa no?
3 Bible no ma yehu dɛ, nyimpa a nna wɔwɔ gyedzi kɛse wɔ Nyankopɔn mu mpo bisaa nsɛm a ɔtsetse dɛm. Dɛ nhwɛdo no, Habakkuk bisaa Jehovah dɛ, “Ɔyɛ dɛn ntsi na ekyerɛ me emumuyɛ, na ehwɛ ɔbrakyew yi? na ɔsɛɛ na emimdzi wɔ m’enyim: na aperper wɔ hɔ, na mansotwe soɛr.”—Habakkuk 1:3.
4 Sɛ yɛkenkan Habakkuk 2:2, 3 no a, yehu mbuae a Nyankopɔn dze maa Habakkuk wɔ ne nsɛmbisa no ho nye N’anohoba a ɔbɔɔ dɛ, obesiesie tsebea no. Jehovah wɔ ɔdɔ kɛse ma nyimpa. Bible no kã dɛ: “Ɔdwen hom do.” (1 Peter 5:7) Nokwar mu no, amandze a yeruhu no, Nyankopɔn enyi nngye ho koraa sen hɛn. (Isaiah 55:8, 9) Sɛ dɛm dze a, ma yensusu asɛmbisa yi ho, Ebɛnadze ntsi na amandzehu adɔɔ sõ wɔ wiadze yi mu dɛm?
EBƐNADZE NTSI NA AMANDZEHU ADƆƆ SÕ DƐM?
5. Ebɛn nsɛm na nyamesom akyerɛkyerɛfo pii kã fa nyimpa amandzehu ho? Naaso, ebɛnadze na Bible no kyerɛkyerɛ?
5 Asɔfo na nyamesom akyerɛkyerɛfo taa kã dɛ, ɔyɛ Nyankopɔn ne pɛ dɛ nyimpa bohu amandze. Binom tum kã dɛ, adze biara a ɔto nyimpa, a esian ahorow kã ho no, yɛ dza Nyankopɔn ahyehyɛ ato hɔ dadaw na yerunntum nntse siantsir a ɔtse dɛm no ase da. Binom so kã dɛ, nyimpa, a mbofra kã ho, wuwu mbrɛ ɔbɛyɛ a wɔbɔkɔ Nyankopɔn nkyɛn wɔ sor. Naaso, ɔnnyɛ nokwar. Ɔnnyɛ Jehovah na ɔma ndzebɔn sisi ara da. Bible no kã dɛ: “Ɔmpar Nyame, dɛ ɔbɛyɛ ndzebɔnyɛ; na Otumfo no, dɛ ɔbɛyɛ emumuyɛ.”—Job 34:10.
6. Ebɛnadze ntsi na nyimpa pii dze amandzehu a ɔrokɔ do wɔ wiadze yi mu nyina no ho sombo no bɔ Nyankopɔn?
6 Nyimpa pii dze amandzehu a ɔrokɔ do wɔ wiadze yi nyina no ho sombo no bɔ Nyankopɔn, osiandɛ wosusu dɛ Nyankopɔn na odzi wiadze yi do tum. Naaso dɛ mbrɛ yesũae wɔ Tsir 3 no mu no, Satan Abɔnsam na ɔyɛ wiadze yi hen.
7, 8. Ebɛnadze ntsi na amandzehu ebu do wɔ wiadze yi mu dɛm?
7 Bible no bɔ hɛn amandzɛɛ dɛ, “wiadze nyina da ɔbɔn no mu.” (1 John 5:19) Satan a ɔyɛ wiadze yi hen no, no ho yɛ hu paa na ɔyɛ otsiɔdzenyi so. Ɔno nye “wiadze nyina daadaafo no.” (Nyikyerɛ 12:9) Nyimpa pii na wosuasua no. Iyi nye siantsir kor ntsi a atordzi, ɔtan nye etsirmɔdzensɛm ahyɛ wiadze yi mu mã dɛm no.
8 Siantsir afofor bi wɔ hɔ ntsi a amandzehu ebu do wɔ wiadze yi mu dɛm no. Adam na Eve tseew etũa ekyir no, bɔn na wɔdze woo hɔn mba. Osian bɔn ntsi, nyimpa ma hɔn nyɛnko nyimpa hu amandze. Mpɛn pii no, nyimpa pɛ dɛ wobu hɔnho dɛ wɔkrɔn kyɛn afofor. Wodzi akõ, wɔkɔ ɔsa na wɔhyɛ afofor do. (Ɔsɛnkafo 4:1; 8:9) Osian “mber na esian” so ntsi, ɔtɔfabi a nyimpa hu amandze. (Ɔsɛnkafo 9:11) Akwanhyia na esian afofor tum to nyimpa aber biara wɔ beebiara.
9. Ebɛnadze ntsi na yebotum agye edzi dɛ Jehovah wɔ siantsir pa bi ntsi a ɔama kwan ma amandzehu rokɔ do no?
9 Ɔnnyɛ Jehovah na ɔdze amandzehu ba da. Ɔnnyɛ ɔno na ɔsɛ dɛ yɛdze akodzi, ewudzi nye ayaayaadze a wɔdze yɛ nkorɔfo no ho sombo no bɔ no. Nnyɛ Nyankopɔn na ɔdze esian ahorow tse dɛ, asaasewosow, ehum gyampaturdu nye nsuyirii ba. Naaso, ibia ibebisa woho dɛ, ‘Sɛ Jehovah nye obi a ɔwɔ tum sen biara wɔ wiadze yi mu a, ebɛnadze ntsi na onnsiw ndzɛmba a ɔyɛ hu dɛm a osisi no kwan?’ Yenyim dɛ Nyankopɔn dwen hɛn ho papaapa, ntsi ɔbɔwɔ siantsir pa bi ntsi a ɔama kwan ma amandzehu rokɔ do no.—1 John 4:8.
SIANTSIR A NYANKOPƆN MA AMANDZEHU HO KWAN
10. Ebɛn kwan do na Satan bɔɔ Jehovah sombo?
10 Abɔnsam daadaa Adam na Eve wɔ Eden ture no mu. Satan bɔɔ Nyankopɔn sombo dɛ ɔyɛ Tumdzifo bɔn. Ɔkãa dɛ Nyankopɔn dze adzepa bi esuma Adam na Eve. Nna Satan pɛ dɛ wɔgye dzi dɛ ɔbɛyɛ tumdzifo papa asen Jehovah. Bio so, wonnhia dɛ Nyankopɔn dzi hɔn do tum.—Genesis 3:2-5; hwɛ Nsɛm bi a Wɔakyerɛ Mu 27.
11. Ebɛn asɛmbisa na ɔsɛ dɛ yenya ho mbuae?
11 Adam na Eve annyɛ setsie amma Jehovah na wɔtseew no do etũa. Nna wosusu dɛ wɔwɔ hokwan dɛ hɔnankasa si dza ɔyɛ papa nye dza ɔyɛ bɔn ho gyinae. Jehovah besi dɛn na ɔaama ada edzi dɛ, dza etuatsewfo no rekyerɛ no nnyɛ nokwar na mbom ɔno na onyim dza oye ma nyimpa?
12, 13. (a) Ebɛnadze ntsi na Jehovah annsɛɛ etuatsewfo no amonmu hɔ ara? (b) Ebɛnadze ntsi na Jehovah ama Satan kwan dɛ ondzi wiadze yi do tum? Na ebɛnadze so ntsi na Jehovah ama adasamba kwan dɛ wondzi hɔnho do tum?
12 Jehovah annsɛɛ Adam na Eve amonmu hɔ ara. Mbom no, ɔmaa hɔn kwan dɛ wɔnwo mba. Afei, Jehovah maa mba a Adam na Eve woo hɔn no kwan dɛ wɔmpaw nyia wɔpɛ dɛ odzi hɔn do tum. Nna Jehovah no botae nye dɛ, nyimpa a wodzi mu bɛhyɛ asaase do mã. Ɔmmfa ho mbɔdzen biara a Satan bɔe dɛ ɔbɛsɛɛ no no, dɛm botae no bɛba mu pɛpɛɛpɛr.—Genesis 1:28; Isaiah 55:10, 11.
13 Satan bɔɔ Jehovah sombo wɔ abɔfo ɔpepem pii enyim. (Job 38:7; Daniel 7:10) Ntsi Jehovah maa Satan mber dɛ ɔmfa nkyerɛ nokwar a ɔwɔ sombo a ɔabɔ no mu. Bio so, ɔmaa adasamba mber dɛ wɔmfa nhyehyɛ hɔn amambu ahorow mfa ndzi hɔnho do tum wɔ Satan n’akwankyerɛ ase mfa nkyerɛ dɛ, anyanyanbiara obesi hɔn yie ber a Nyankopɔn no mboa nnkã ho anaa.
14. Ebɛnadze na mber ama ada edzi?
14 Mfrenhyia mpempem pii na adasamba abɔ mbɔdzen dɛ wobedzi hɔnho do tum, naaso woedzi ɔkogu. Wɔama ada edzi dɛ Satan yɛ ɔtorfo. Adasamba hia Nyankopɔn no mboa. Asɛm a nkɔnhyɛnyi Jeremiah kãe no yɛ nokwar. Dza ɔkãe nye dɛ: “Ewuradze, minyim dɛ ɔdasanyi no kwan nnyi nankasa ne nsamu: onnyi ɔdasanyi a ɔnam ne nsamu mbrɛ obodua etutu n’anamɔn.”—Jeremiah 10:23.
EBƐNADZE NTSI NA JEHOVAH ATWEƆN BER TSENTSENNTSEN DƐM?
15, 16. (a) Ebɛnadze ntsi na Jehovah ama kwan ma amandzehu akɔ do ber tsentsenntsen dɛm? (b) Ebɛnadze ntsi na Jehovah nnsiesiee haw ahorow a Satan dze aba no?
15 Ebɛnadze ntsi na Jehovah ama kwan ma amandzehu akɔ do ber tsentsenntsen dɛm? Ebɛnadze ntsi na onnsiw ndzɛmba bɔn a osisi no kwan? Ber tsentsenntsen a ɔagye no ama wɔada edzi dɛ Satan no tumdzi edzi ɔkogu. Adasamba asɔ amambu ahorow biara ahwɛ, naaso hɔn nsa esi famu. Ɔwɔ mu dɛ adasamba etu mpon wɔ abɔdzenyansahu nye mfirdwuma ahorow mu dze, naaso ndzebɔn, ohia, ewudzi nye akodzi adɔɔ sõ ndɛ sen mber biara a abɛsen kɔ. Sɛ Nyankopɔn ne nsa nnyi mu a, yerunntum nndzi hɛnho do tum ma onnsi hɛn yie.
16 Afei so, Jehovah nnsiesiee haw ahorow a Satan dze aba no. Sɛ ɔyɛ a, ɔbɛkyerɛ dɛ, Nyankopɔn taa Satan no tumdzi ekyir. Naaso, Jehovah nnkɛyɛ dɛm ara da. Bio so, nkyɛ adasamba bosusu dɛ wobotum edzi hɔnho do tum ma eesi hɔn yie. Naaso, dɛm nsusui yi yɛ ator. Ɔnnyɛ adze a Jehovah bɛtaa adasamba tumdzi so ekyir. Nyankopɔn runntum nndzi ator ara da.—Hebrewfo 6:18.
17, 18. Ebɛnadze na Jehovah bɛyɛ wɔ haw a Satan dze aba no nyina ho?
17 Ana Jehovah botum esiesie ɔhaw a Satan nye adasamba etuatsew dze aba no nyina? Nyew. Nyankopɔn afamu dze, biribiara nnsõ no yɛ. Jehovah nyim ber a obobua Satan wɔ sombo a ɔdze abɔ no nyina ho. Iyi ekyir no, ɔbɛdan asaase paradise dɛ mbrɛ ahyɛse no nna nkyɛ ɔpɛ dɛ ɔyɛ no. Wobenyan hɔn a wɔwɔ nkaa “nda mu nyina” efi owu mu. (John 5:28, 29) Nyimpa nnkɛyar bio na wonnkowu ara so da. Jesus besiesie haw a Satan dze aba no nyina. Jehovah dze Jesus bedzi dwuma “ama ɔaasɛɛ abɔnsam ndwuma.” (1 John 3:8) Naaso, wɔ dɛm ber yi mu dze, hɛn enyi sɔ dɛ Jehovah enya hɛn ho abotar, mbrɛ ɔbɛyɛ a yebotum aba ebosũa no ho adze na yeetum esi gyinae dɛ yɛpɛ dɛ ɔyɛ hɛn Tumdzifo. (Kenkan 2 Peter 3:9, 10.) Kaansa yehu amandze mpo a, ɔboa hɛn ma yetum gyina ano.—John 4:23; kenkan 1 Corinthfo 10:13.
18 Jehovah nnhyɛ hɛn dɛ yɛmpaw no dɛ hɛn Tumdzifo. Ɔmaa nyimpa hokwan dɛ womfi hɔn pɛ mu nyɛ hɔn adze. Ma yensusu mfaso a dɛm hokwan a ɔsom bo yi ma yenya no ho nhwɛ.
EDZE HOKWAN A EWƆ NO BEDZI DWUMA DƐN?
19. Ebɛn hokwan soronko na Jehovah dze ama hɛn? Ebɛnadze ntsi na ɔsɛ dɛ yɛkyerɛ dɛm hokwan yi ho enyisɔ?
19 Hokwan a Jehovah dze ama hɛn dɛ yemfi hɛn pɛ mu nyɛ hɛn adze no ma yɛda nsew koraa fi mbowa ho. Mbowa fi nkãtse mu na wɔyɛ hɔn adze, naaso wɔ hɛn afamu dze, yebotum apaw dza yɛpɛ dɛ yɛdze hɛn asetsena yɛ. Bio so, yebotum esi gyinae dɛ yɛbɛyɛ dza ɔsɔ Nyankopɔn enyi anaa yɛrennyɛ dɛm. (Mbɛbusɛm 30:24) Afei so, yɛnntse dɛ mfir a wɔayɛ dɛ wondzi dwuma pɔtsee bi no. Yɛwɔ fahodzi no dɛ yɛpaw nyimpa ban a yɛpɛ dɛ yɛyɛ, hɔn a yɛpɛ dɛ yɛfa hɔn nyɛnko nye dza yɛpɛ dɛ yɛdze hɛn asetsena yɛ. Jehovah pɛ dɛ hɛn enyi gye wɔ asetsena mu.
20, 21. Ebɛn gyinae a odzi mu na ibotum esi ndɛ?
20 Jehovah pɛ dɛ yɛdɔ no. (Matthew 22:37, 38) Ɔtse dɛ egya bi a n’enyi gye ber a ne ba efi n’akoma mu akã akyerɛ no dɛ, “Modɔ wo” na ɔnnyɛ dɛ wɔhyɛɛ no ana ɔrekã. Jehovah ama hɛn fahodzi no dɛ, hɛnankasa yensi gyinae dɛ yɛbɔsom no anaa yɛronnsom no. Satan, Adam, na Eve sii gyinae poow Jehovah. Edze hokwan a ewɔ dɛ ibefi wo pɛ mu ayɛ w’adze no bedzi dwuma dɛn?
21 Fa hokwan a ewɔ dɛ ibefi wo pɛ mu ayɛ w’adze no som Jehovah. Nyimpa ɔpepem pii na woesi gyinae dɛ wɔbɔpow Satan na wɔaayɛ dza ɔsɔ Nyankopɔn enyi. (Mbɛbusɛm 27:11) Ebɛnadze na ndɛ ibotum ayɛ, mbrɛ ɔbɛyɛ a ebɔkɔ Nyankopɔn no wiadze fofor no mu bi ber a oeyi amandzehu nyina efi hɔ no? Yebenya dɛm asɛmbisa yi ho mbuae wɔ tsir a odzi hɔ no mu.


text:
Asomafo 25Nkwa Asem (NA-TWI)
Festo di Paulo asɛm
25 Festo besii Felike ananmu sɛ amrado wɔ Kaesarea no, ne nnansa so ɔkɔɔ Yerusalem. 2 Asɔfo mpanyin ne Yudafo mpanyin no de nsɛm a wɔwɔ tia Paulo no bɛtoo n’anim. 3 Esiane sɛ na wɔabɔ Paulo ho pɔw sɛ wɔbɛtɛw no kwan so akum no nti, wɔsrɛɛ no sɛ wɔmma wɔmfa no mmra Yerusalem. 4 Nanso Festo buaa wɔn se, esiane sɛ Paulo da afiase wɔ Kaesarea na ɛrenkyɛ biara ɔno ankasa bɛkɔ hɔ nti, 5 wɔn a wodi asɛm no anim no ne no nkɔ nkodi asɛm no wɔ hɔ.
6 Festo dii bɛyɛ nnawɔtwe anaa dadu ansa na ɔresan aba Kaesarea. Obedui adekyee no, ɔtenaa agua mu dii Paulo asɛm.
7 Bere a Paulo beduu asennii hɔ no, Yudafo a wofi Yerusalem no twaa ne ho hyiae fii ase kekaa nsɛm a ɛnyɛ nokware too no so. 8 Paulo yii ne ho ano se, “Minni biribiara ho fɔ, efisɛ, menkasa ntiaa Yudafo mmara; minguu asɔredan ho fi, ɛnna menkasa ntiaa Roma aban nso.”
9 Esiane sɛ na Festo pɛ sɛ ɔsɔ Yudafo no ani nti, obisaa Paulo se, “Wopɛ sɛ mede wo kɔ Yerusalem kodi w’asɛm wɔ hɔ anaa?”
10 Paulo buae se, “Esiane sɛ ɔhempɔn Kaesare asennii na migyina nti, ɛha ara na ɛsɛ sɛ wodi m’asɛm, bu me atɛn, efisɛ menyɛɛ Yudafo bɔne biara sɛnea wo ara wunim no. 11 Sɛ mabu mmara so anaa mayɛ biribiara a ɛno nti ɛsɛ sɛ wobu me kumfɔ a, minsuro. Nanso sɛ nsɛm a saa Yudafo yi ka tia me no nyɛ nokware a, obiara rentumi mfa me mma wɔn. Miguan metoa ɔhempɔn Kaesare.”
12 Festo ne ne mpanyimfo tuu agyina wiei no, ɔka kyerɛɛ Paulo se, “Esiane sɛ woaguan atoa ɔhempɔn Kaesare no nti, yɛde wo bɛkɔ n’anim.”
Paulo ho nkɔmmɔdi
13 Nna bi akyi no, ɔhene Agripa ne Berenike baa Kaesarea bɛmaa Festo akwaaba. 14 Wɔwɔ hɔ no, Festo ne ɔhene Agripa dii Paulo asɛm no ho nkɔmmɔ. Festo ka kyerɛɛ ɔhene no se, “Ɔbarima bi wɔ ha a Felike gyaw no odeduani; 15 na mekɔɔ Yerusalem no, Yudafo asɔfo mpanyin ne mpanyin kaa nsɛm bi tiaa no se minnyina so mmu no kumfɔ. 16 Nanso meka mekyerɛɛ wɔn se, Roma mmara mma ho kwan sɛ wobu obi fɔ bere a wonnii n’asɛm; wɔmma no ho kwan na onyi ne ho ano wɔ asɛm a wɔka tia no no ho.
17 “Wɔbae no mansɛe bere koraa na ade kyee no, mehyɛɛ sɛ wɔmfa no mmra na minni n’asɛm. 18 Nanso wɔanka nsɛm a misusuwii no mu biara anto no so. 19 Nsɛm a wɔkae no fa wɔn nyamesom ne ɔbarima bi a wɔfrɛ no Yesu a owui nanso Paulo ka se ɔte ase no ho. 20 Esiane sɛ na asɛm no kyere m’adwene no nti, mibisaa Paulo se ɔpɛ sɛ mikodi n’asɛm wɔ Yerusalem anaa? 21 Nanso Paulo guan toaa ɔhempɔn Kaesare. Enti mesan ma wɔde no kɔtoo afiase kosi bere a metumi de no akɔ ɔhempɔn Kaesare anim.”
22 Ɔhene Agripa ka kyerɛɛ Festo se, “Mepɛ sɛ m’ankasa mitie n’ano asɛm.” Festo ka kyerɛɛ no se, “Ɔkyena mede no bɛba na woatie n’ano asɛm.”
Paulo gyina Ɔhene Agripa anim
23 Ade kyee no, Ɔhene Agripa ne Berenike de ahyehyɛ ne ahokeka de asraafo mpanyimfo ne kurow no mu mpanyin kaa ne ho kɔɔ asennii hɔ. Festo hyɛ ma wɔde Paulo baa asennii hɔ.
24 Festo kae se, “Ɔhene Agripa ne mo a moahyia ha nyinaa, saa ɔbarima yi na Yudafo a wɔwɔ ha ne Yerusalem no aka nsɛm atia no, de no abrɛ me sɛ mimmu no kumfɔ no, 25 nanso mannya asɛm biara annyina so a mede bebu no kumfɔ. Esiane sɛ ɔno ankasa guan toaa ɔhempɔn Kaesare no nti, mayɛ m’adwene sɛ mede no bɛkɔ n’anim. 26 Esiane sɛ minni asɛm pɔtee bi a mɛkyerɛw akɔma ɔhempɔn Kaesare nti, na mede no aba wo ɔhene Agripa anim sɛ, sɛ wuwie wo nhwehwɛmu a, manya biribi agyina so makyerɛw ne ho asɛm. 27 Minnye nni sɛ ntease wom sɛ mede odeduani bɛkɔ n’anim a menkyerɛw biribi pɔtee bi a etia no!”


text:
ƆFÃ 6
Dɛn na Yesua Fi Nsuyiri Kɛse No Mu?
Onyankopɔn sɛee abɔnefo, nanso ogyee Noa ne n’abusua nkwa. Genesis 7:11, 12, 23
Osu kɛse tɔe adaduanan, awia ne anadwo, na nsu no kataa asase so nyinaa. Nnipa abɔnefo no wuwui.
Abɔfo atuatewfo no yii nipadua a wɔde duraa wɔn ho no gui, na wɔbɛyɛɛ adaemone.
Wɔn a na wɔwɔ adaka no mu no nyaa wɔn ti didii mu. Ɛwom sɛ bere bi akyi no, Noa ne n’abusua wuwui de, nanso Onyankopɔn benyan wɔn ma wɔabɛtena ase daa.
Onyankopɔn bɛsɛe abɔnefo, bio na wagye atreneefo nkwa. Mateo 24:37-39
Satan ne adaemone no da so ara redaadaa nnipa.
Nnipa pii po akwankyerɛ a Yehowa fi ɔdɔ mu de ma nnɛ no sɛnea Noa bere sofo yɛe no. Ɛrenkyɛ, Yehowa bɛsɛe abɔnefo nyinaa.—2 Petro 2:5, 6.
Nnipa binom te sɛ Noa. Wotie Onyankopɔn na wɔyɛ nea ɔka kyerɛ wɔn; wɔne Yehowa Adansefo.


text:
ENTI NNIPAKUW KԐSE A ԐWƆ ADIYISԐM NO WƆ ASASE SO BERE A HARMAGEDON BԐPAE AGU?
Adiyisɛm 7:9, 15: …“hwɛ! Nnipakuw kɛse a onipa biara antumi ankan wɔn a wofi amanaman ne mmusuakuw ne nkurɔfokuw ne kasa horow mu gyinagyina Ahengua no anim ne Oguammaa no anim. Na eyi nti na wogyina, Onyankopɔn ahengua no anim na wɔresom no anɔpa ne anadwo wɔ N’asɔrefie hɔ…”-Wiase Foforo Nkyerɛase.
Bɛyɛ mfe pii atwam Yehowa Adansefo akyerɛkyerɛ sɛ wɔn mu nnipa dodow no benya owusɔre atra Paradise Asase so afebɔɔ, afei nso nnipa 144000 a wɔapaw wɔn na wɔne Yesu Kristo bɛtraa adi hene wɔ Ɔsoro. Akyidifo akuw- abien yi na wɔfrɛ wɔn “Asase sofo” ne “Ɔsoro kɔfo”. Wɔsan frɛ Asase sofo no “Nguan foforo a ɛwɔ Yohane 10:16 ne “Kuw Kɛse” a ɛwɔ Adiyisɛm 7:9 ɛnna wɔfrɛ Ɔsoro kɔfo no “Nguankuw ketewa” a ɛwɔ Luka 12:32 ne “Nsrafo anaa Nkaefo” a ɛwɔ 2 Korintofo 1:21-22 ne Mpem Ɔha Aduanan Anan No”a ɛwɔ Adiyisɛm 7 ne 14. Nsɛmfua eyinom di akoten mpɛn pii wɔ Ɔwɛn Aban gyidi nhyehyɛe mu de si akuw abien yi so dua.
Akuw Abien nhyehyɛe no yɛ Yehowa Adansefo gyidi mapa a woakyinkyim Kyerɛwnsɛm mpɛn pii de afoa wɔn som nkyerɛkyerɛ so. Mmom, yenni Kyerɛwnsɛm nkyekyem biako mpo a ɛka sɛ nnipa biara nni nnipakuw 144000 a ɛwɔ Adiyisɛm 7 ne 14 ne Apam Foforo no hokwan a wɔwɔ sɛ wonya awo foforo (Yohane 3:3) ne honhom abayɛ kɔka Onyankopɔn mma abusua ho (Romafo 8:14-16) ne kyɛfa a wɔwɔ sɛ wodi Memorial anaa Awurade Anwummere Aduan ho nkaedi no bi, ne Yesu a ɔyɛ wɔn ntamgyinafo (1 Timoteo 2:5) ne owusɔre anidaso sɛ wɔne Kristo bɛtra adi hene wɔ Ɔsoro. Ɔwɛn Aban Asafo hyɛ gyidi yi a ɛyɛ ɔhaw na esiw Kristofo bebree hokwan ahorow wɔwɔ wɔ Apam foforo no mu. Saa ara na Ɔwɛn Aban Asafo no po sɛ wɔbɛgye atom sɛ nnipa 144000 nkyerɛkyerɛmu no yɛ nsɛm pɔtee a ɛnyɛ kasakoa wɔ Kyerɛwnsɛm ahorow wɔde foa Bible nkyekyem abien nkutoo a ɛwɔ Adiyisɛm 7:3-8 ne Adiyisɛm 14:1-4 so. Eyinom ne nkyerɛkyerɛ ahorow Yehowa Adansefo nnye ntom koraa na woakyinkyim no:
- Wɔsɔ nnipakuw 144000 ano wɔ asase so wɔ ahohiahia kɛse no berem (Adiyisɛm 14:1).
- Nnipakuw 144000 yɛ Yudafo a wofi Yesrael mmusuakuw nyinaal mu 1. (Adiyisɛm 7:4-8).
- Nnipakuw 144000 ne Yesu bedi asase so hene bere a wobegyina Sion Bepɔw so (Adiyisɛm 14:1).
- Nnipakuw 144000 yɛ mmabun ‘wohuu mmea da’ na woamfa mmea angu wɔnho fī “(Adiyisɛm 14:4).
SO KYERԐWNSԐM FOA AKUW ABIEN ANIDASO NHYEHYԐE SO?
Ԑyɛ nokware sɛ Bible no ka fa “afanu abien” anaasɛ agyidifo akuw ho, nanso wɔannkyerɛkyerɛ ekuw yi mu sɛ wɔyɛ “Ɔsoro kɔfo anaasɛ Asase sofo” mmom no nsonsonoe ɛda Yudafo twetiatwafo “ne amanaman mufo a wontwae twetia” no ntam. Wɔ Apam Foforo no nyinaa mu wɔada Yudafo no adi sɛ “nguan woayera” a Yesu de daa ogye asɛmpa no brɛɛ wɔn. (Mateo 15:22-24). Ԑbere bi mpo no Yesu hyɛɛ wɔn sɛ ɛnsɛ sɛ wɔka ahenni ho asɛmpa no kyerɛ amanaman mufo no (wɔnnyɛ Yudafo) (Mateo 10:5-7) na ama Yudafo no anya hokwan a edi kan agye asɛmpa no na woabɛyɛ “amanaman no hann” a Onyankopɔn hyɛe sɛ ɛnam wɔn so na adesamma benya nkwagye (Yesaia 49:6, Asomafo Nnwuma 13:47). Ԑbae sɛ bere a Onyankopɔn maa Petro nyaa anisoadehu a ɛfa aduan a ɛho ntew wɔ Asomafo Nnwuma 11, ɛnna Onyankopɔn buee pon no ma amanaman mufo (wɔnnyɛ Yudafo) no gyee Ahenni asɛmpa no toom. (Asomafo Nnwuma 11:18) Eyi nti na Asomafo Paulo teɛm sɛ:
“Enti momma ɛntena mo adwenem sɛ kan no na moyɛ amanaman mufo wɔ honam na na wɔn a wɔfrɛ wɔn “twetiatwafo” ansa wɔde twaa wɔn ɔhonam mu no frɛ mo ‘momonoto” na monkae sɛ saa bere no na monnim Kristo na moyɛ nkurɔfo a wɔne Yesrael man nni twaka na moyɛ bɔhyɛ apam ahorow no ho ananafo na monni anidaso biara na na monni Onyankopɔn wɔ wiase . Nanso mo a bere bi na mowɔ akyirikyiri a seesei mowɔ Kristo mu yi monam Kristo mogya so abɛn. Efisɛ ɔno ne yɛn asomdwoe, nea wayɛ akuw abien no biako na wasɛe ɔfasu a na etwa wɔn ntam no”-Efesofo 2:11-14 2.
Enti, wɔ Kyerɛwnsɛm no fapem no, yehu sɛ “afanu abien” anaasɛ nnipakuw abien yɛ mpapaemu a ɛda Yudafo no ne amanaman mufo anaa ananafo ntam”. Yesu bubui saa mpapaemu no bere a ɔde ne mogya tuae adesamma bɔne ho ka na ɔsɛe ɔfasu a etwa wɔn ntam no bere a ɔde ne “nguan foforo a ɛyɛ akyidifo a wɔnnyɛ Yudafo ne ne “nguankuw ketewa” a wɔyɛ Yudafo agyidifo bom biako. Eyi a ɔyɛɛ maa bɔhyɛ a ɛwɔ Yohane 10:16 no hyiae:
“Na mewɔ nguan foforo a womfi ban yi mu, wɔn nso ɛsɛ sɛ mede wɔn ba, na wobetie me nne, na woabɛyɛ nguankuw biako ne ɔhwɛfo biako”.
SO KYERԐWNSԐM NO KYERԐKYER SԐ “NNIPAKUW KԐSE NO BԐTRA ASASE SO DAAPEM?
Yɛahu dedaw sɛ Bible no NNKA pɛn sɛ “Apam Foforo” hokwan a ɛyɛ daa nkwa wɔ Ɔsoro nnyɛ obiara akwanhwɛ na mmom wɔn a woapaw wɔn a wɔyɛ 144000 no. Nea ɛne eyi bɔ abira no Kyerɛwnsɛm no paemuka sɛ:
- “Anidaso biako nkutoo na yɛwɔ”-ɛnyɛ “Anidaso abien” (asase so ne ɔsoro anidaso) (Efesofo 4:4)
- Akyidifo bebree a wɔwɔ Apam Dedaw no mu bɛkɔ Ɔsoro (Mateo 8:11, Luka 13:28, Hebrifo 11:10, 16)
- Ԑsɛ sɛ Nnipa nyinaa nya “awo foforo” ama woahu Onyankopɔn Ahenni no (Yohane 3:3-5)
- “Obiara ɔgye di sɛ Yesu ne Kristo no Onyankopɔn awo no” (1 Yohane 5:1)
- Honhom fam abayɛ yɛ nnipa nyinaa a Onyankopɔn honhom kyerɛ wɔn kwan dea (Romafo 8:14-16)
- Yesu Kristo yɛ “ntamgyinafo no ma adesamma nyinaa (1 Timoteo 2:5)
- Yesu akyidifo nyinaa ɛsɛ sɛ “wodi Onipa Ba no honam na wɔnom ne mogya denam Awurade Anwummere Aduan no kyɛfa a wɔwɔ ama woanya daa nkwa (Yohane 6:53)
- “Nnipakuw Kɛse “ no begyina “Ahengua no anim” na woasom Onyankopɔn anɔpa ne anadwo wɔ N’asɔrefie hɔ wɔ Ɔsoro bere a Harmagedon bɛpae agu (Adiyisɛm 7:9, 15, 16:16-17)
- “Eyinom nyinaa akyi no metee nea ɛte sɛ nne denneennen a ɛyɛ nnipakuw kɛse wɔ Ɔsoro” (Adiyisɛm 19:1)
Hyɛ no nsow sɛ ahwehwɛde BIARA nni akenkan yi mu a ɛde nsɛmfua “nyinaa ne obiara” gyinaa hɔ maa agyidifo 144000 kuw a wɔapaw wɔn no. Mmom bɔhyɛ ahorow bue kwan ma “obiara” ɔgye di “. Bio nso, saa nnipa 144000 wɔaso ano afi ahohiahia ɛyɛ Onyankopɔn abufuhyew a ɛrebɛba asase sofo so a sɛnea Adiyisɛm 7:3 kyerɛkyerɛmu pefee a, ɛbɛyɛ dɛn na kuw 144000 yi atra ase wɔ afeha edi kan bere a Apam Foforo bɔhyɛ no wonnya mmfa maa Yesu akyidifo? Enti, bere a yeasusuw Kyerɛwnsɛm no fapem mu nyinaa no, yehu sɛ ɛrenyɛ yiye sɛ Kyerɛwnsɛm no akenkan foa Yehowa Adansefo Kuw-abien gyidi nhyehyɛe yi so.
DԐN NTI NA YEHOWA ADANSEFO SURO HARMAGEDON?
Ԑkame ayɛ sɛ Ɔwɛn Aban Asafo hokwan ɛwɔ Apam Foforo no mu a ɔde akame Yehowa Adansefo no nnɔɔso nti, Asafo no kɔso bio de ehu a emu dɔ a ɛfa Onyankopɔn abufuhyew a obehwie agu adesamma abɔnefo so a ɛwɔ “Ahohiahia Kɛse ne Harmagedon kō a wɔakyerɛkyerɛm wɔ Adiyisɛm 16 no hyɛ Yehowa Adansefo mu.
Ԑwom sɛ 1 Tesalonika 5:9 hyɛ Kristofo bɔ sɛ Onyankopɔn amfa yɛn amma abufuhyew mmom sɛ yebenya nkwagye denam yɛn Awurade Yesu Kristo so”. Yehowa Adansefo gye tom sɛ Onyankopɔn bɛsɔ wɔn nokwaredi ahwɛ denam N’abufuhyew a wobegyina ano wɔ Ahohiahia bere no ne Harmagedon kō no. Ɔkwan nkutoo a yɛaka akyerɛ Yehowa Adansefo sɛ wobetumi anya wɔn ti adidi mu wɔ wiase amammui sɛe ɛne sɛ wɔbɛsom Ɔwɛn Aban Ahyehyɛde nokwaredi mu na woanya anidaso sɛ Yehowa de wɔn nkwa bɛkyɛ wɔn wɔ bere a ɔde N’atemmu bɛba.
Ehu ɛtete saa yɛ nea enni nnyinaso efisɛ ɛnyɛ nnipa 144000 nkutoo na wɔaso ano afi Onyankopɔn abufuhyew mu wɔ Adiyisɛm 7:3, nanso “Nnipakuw kɛse nyaa ahobammɔ efisɛ Onipa Ba (Yesu) bɛsoma N’abɔfo ama woaboaboa N’akyidifo ano akɔ Ɔsoro ansa N’atemmu a etwa to afi adi wɔ asase so.
“…Mobehu Onipa Ba wɔ omununkum mu fi soro de tumi ne anuonyam kɛse reba. Na ɔbɛsoma N’abɔfo a wokurakura torobɛnto nne na woaboaboa ne nnipa woapaw wɔn afi mframa anan ne ɔsoro ano kosi ano nohoa”-Mateo 24:30-31.
Enti, wɔ nnipa 144000 ano a wɔasɔ wɔ Adiyisɛm 7:4-8 no akyi pɛɛ, yɛkenkaan faa “Nnipakuw kɛse”gyinabea ho sɛ wogyina Onyankopɔn “Ahengua no anim” wɔ Ɔsoro.
“Eyinom akyi no mihui…. na, hwɛ! Nnipakuw kɛse, a onipa biara antumi ankan wɔn a wofi amanaman ne mmusuakuw ne nkurɔfokuw ne kasa horow mu gyinagyina Ahengua no anim ne Oguanmmaa no anim, na wɔhyehyɛ ntade fitaa na wokurakura berɛw”-Adiyisɛm 7:9.
Nkyekyem 11 a ɛyɛ Adiyisɛm Ti 7 kyerɛ beae a “nnipakuw kɛse” yi wɔ bere a ɔkasae faa “abɔfo no nyinaa” ho te sɛ “nnipakuw kɛse no” a wɔresom wɔ “ahengua no anim”. Bio nso, wɔada “nnipakuw kɛse”no adi wɔ nkyekyem 14 sɛ “wɔn a wofii ahohiahia kɛse no mu”eyinom nyinaa sii ANSA Harmagedon sɛe wɔ Adiyisɛm 16. Saa ara na Adiyisɛm 7:15 paemu ka denneennen sɛ:
“Eyi nti na wogyinagyina Onyankopɔn ahengua no anim na wɔresom no anɔpa ne anadwo wɔ N’asɔrefie hɔ na afei Nea Ɔte ahengua no so no bɛtrɛw ne ntamadan mu wɔ wɔn so”.
Nokwasɛm sɛ “Asɔrefie” yi wɔ Ɔsoro sɛnea Adiyisɛm 11:19 kyerɛkyerɛmu sɛ :
“Na Onyankopɔn asɔrefie (Kronkronbea) ɛwɔ Ɔsoro no wobuee na wohuu N’apam adaka no wɔ N’asɔrefie (Kronkronbea) hɔ. Na anyinam ne nne ne aprannaa ne asasewosow ne amparuwbo kɛse bi bae’.
Ne saa nti, nnipakuw kɛse mufo a ɛwɔ Adiyisɛm 19:1 no wɔ nea nti a wɔwɔ anigyem wɔ Ɔsoro.
“Eyinom akyi no metee nea ɛte sɛ nne denneennen a ɛyɛ nnipakuw kɛse wɔ ɔsoro. Wɔkae sɛ: Mokamfo Yah, MO Nkurɔfo! Nkwagye no ne anuonyam ne tumi yɛ yɛn Nyankopɔn dea”.
Ama wɔatwe adwene afi “nnipakuw kɛse a wɔwɔ Ɔsoro no so sɛnea Adiyisɛm 19:1 bɔ amanneɛ no, Yehowa Adansefo no binom gye akyinnye sɛ “nnipakuw kɛse” no bɛyɛ “abɔfokuw” na ɛnyɛ nnipakuw. Nanso, ɛfata sɛ “kuw kɛse” yi a ɛwɔ Ɔsoro no reto yɛn Nyankopɔn “Nkwagye dwom”. Yebisa sɛ ɛbɛyɛ dɛn na abɔfo eyinom atumi ato wɔn “nkwagye dwom wɔ bere a adesamma ne abɔde nkutoo a Onyankopɔn gye wɔn nkwa? Esiane sɛ abɔfo a wɔwɔ Ɔsoro no nhia Ɔgye anaa nkwagye na ama wɔato saa dwom no efisɛ wɔnnyɛ bɔne da. Abɔfo a woahwe ase wɔ bɔne mu nso nni ɔgye hokwan biara, nti Yehowa Adansefo Akyinnye ne Kyerɛwnsɛm no bɔ abira. Bere a “nnipakuw kɛse” no “wɔ Ɔsoro”resom anɔpa ne anadwo wɔ Onyankopɔn asɔrefie hɔ reto yɛn Nyankopɔn “Nkwagye dwom no, yehu sɛ Ɔwɛn Aban Harmagedon ho suro no nni nnyinaso.
ƆWԐN ABAN ADWENE ԐKOTIA ADIYISԐM 7:15 HO ADA HƆ:
Ɔwɛn Aban no de adwene ahorow a ɛkotia Adiyisɛm 7:15 ama sɛnea wɔn gyidi a edi afra no anya nnyinaso wɔ Adiyisɛm 7:15. May 1, 2002, Ɔwɛn Aban Nsɛmma nhoma gyee toom sɛ Asafo no adwene biako a okura mu wɔ mfe bi a atwam yɛ adwene a ɛne sɛ “nnipakuw kɛse no Som Yehowa wɔ honhom fam asɔrefie ntrɛmu ɛwɔ asase so nea ɛte sɛ Salomo Asɔredan ntrɛmu no ara”. Nsɛmma nhoma yi toa so de adwene foforo a ɛyɛ hann foforo de bɔɔ wɔn kan adwene a wokura fa asɔrefie no ho sɛ ɔkwan bi so no ɛyɛ “asase so ntrɛmu anaa Ananafo Nhyiambea gui’. Wɔkae sɛ:
“… Hela asɛmfua (hi-e-ron) woakyerɛ ase “asɔrefie” yɛ nea wɔde dii dwuma maa “ananafo nhyiambea ma ɛdan mu no nyinaa a ɛnyɛ asɔrefie ɛdan no nko…Ne nyinaa mu no, Hela asɛmfua (na-os) woakyerɛ ase “asɔrefie” wɔ Yohane Anisoadehu a ɛfa nnipakuw kɛse no ho yɛ biribi pɔtee. Wɔ Yerusalem asɔrefie tebea mu no, mpɛn pii no ɛfa kronkron mu kronkronbea ho, asɔrefie ɛdan no anaasɛ asɔrefie ɛdan ho hyia nyinaa. Ԑtɔ mmmere bi a wɔkyerɛ ase “Kronkronbea”-Mateo 27:5, 51, Luka 1:9, 21 Yohane 2:20… Nanso Ɔsoro mpanyimfo biako see Yohane sɛ, nnipakuw kɛse wɔ asɔrefie mu hɔ ankasa a ɛnyɛ asɔrefie no mfikyiri te sɛ ananafo honhom fam nhyiambea’–Ɔwɛn Aban May 1, 2002, kratafa 31.
Woanhwɛ yiye a, ɛbɛyɛ sɛ Ɔwɛn Aban Asafo agye atom koraa sɛ mfomso wɔ n’adwene a okura wɔ “nnipakuw kɛse”no a wɔresom wɔ Ɔsoro asɔrefie ntrɛmu mfinimfini hɔ no, na mpo woagye atom sɛ wɔn nsusuwii ne Bible adwene ɛwɔ Adiyisɛm 7:15 no nhyia. Nanso, ɛmfaho adanse a wɔde ama fa Hela asɛmfua (na-os) no a woakyerɛ ase “asɔrefie wɔ Adiyisɛm 7:15 sɛ ɛkyerɛ Kronkronbea anaasɛ Kronkron mu Kronkronbea (ɛno nkutoo na ɛkyerɛ Asɔrefie mfinimfini a ɛwɔ Ɔsoro ho), nanso, wɔmpene sɛ wɔbɛgye adanse yi atom na wɔkɔ so asoɔden mu kura wɔn adwene a ɛmfata no ka sɛ:
“… nnipakuw kɛse mufo nni ntrɛmu no mfinimfini a ɛyɛ Yehowa honhom fam asɔrefie kɛse no mu…”-Ɔwɛn Aban May 1, 2002, kr. 31
Nanso, ɛnyɛ Adiyisɛm 7:15 nkutoo na yehu sɛ “nnipakuw kɛse” no resom Yehowa anɔpa ne anadwo wɔ Kronkron mu Kronkronbea hɔ wɔ Onyankopɔn asɔrefie a ɛwɔ Ɔsoro no, na mmom yɛkenkan sɛ wogyinagyina Ahengua no anim ne Oguanmmaa no anim” (Adiyisɛm 7:9) ne abɔfo a wɔresom wɔ Ahengua no anim no yɛ ade koro (Adiyisɛm 7:11). Enti, yetumi si no pi sɛ “nnipakuw kɛse” no “wɔ Ɔsoro”saa yɛkenkan hu nneɛma bɔne a ɛbɛba wɔn a wɔpo Onyankopɔn nkwagye nhyehyɛe a ɛwɔ Yesu Kristo mu. Nokwarem no, eyi ne nea Adiyisɛm 7:15-17 ka fa ahosan a “nnipakuw kɛse no benya wɔ Ɔsoro bere a Harmagedon sɛe no bɛpae agu asase so.
“ Ԑno nti na wɔwɔ Onyankopɔn ahengua no anim, na wɔresom no anɔpa ne anadwo wɔ N’asɔrefie, na Nea Ɔte Ahengua no so no bɛtrɛw ne ntamadan mu wɔ wɔn so. Ɔkɔm ne sukɔm renne wɔn bio, na owia renhye wɔn bio na mpo ɔhyew biara rennka wɔn efisɛ Oguammaa a ɔwɔ ahengua no mfinimfini no bɛhwɛ wɔn na ɔbɛkyerɛ wɔn kwan akɔ nkwa nsuti ho. Na Onyankopɔn bɛpopa wɔn aniwam nusu biara “-Adiyisɛm 7:15-17.
SAA YԐN NYINAA WƆ ƆSORO A HENA NA ƆBԐTRA ASASE SO?
Wɔ Kristo mfirihyia apem nniso no, wɔn a wɔnnye nni a wobenya woti adidi mu wɔ ahohiahia kɛse no ne Harmagedon kō no bɛtra asase so wɔ wɔn owu nipaduam na wɔawo mma a wobenya hokwan aka asɛmpa no a ɛfa Yesu agyede afɔrebɔ ne daa nkwa akyɛde no. Wɔn a wobenya akyɛde yi denam Yesu a wɔde no bɛyɛ wɔn Awurade ne Agyenkwa bɛsɔre akɔ Ɔsoro asetram wɔ wɔn owuo akyi. Enti, Kristofo Agyidifo a wɔwɔ Ɔsoro bedi wɔn a wɔnnyɛ Kristofo so wɔ asase so wɔ Kristo mfirihyia apem nniso ase.
Kristo mfirihyia apem nniso akyi no, Onyankopɔn bɛbɔ Ɔsoro foforo ne Asase foforo na ɛno mu na Yerusalem foforo bɛkyɛn Ɔsoro ne Asase no (2 Petro 3:7, 10-13 Adiyisɛm 21) Esiane sɛ Yesu dii Ɔsoro ne asase so aforosian (Asomafo Nnwuma 1:11) bio nso esiane sɛ owusɔre nipadua a Kristofo no benya no te sɛ Kristo Nipadua de no nti (Filipo 3:20-21) ntease wom sɛ Yebetumi asi no pi sɛ Kristofo agyidifo nyinaa betumi adi Asase foforo ne Ɔsoro foforo aforosian anya anigye wɔ beae abien no nyinaa.
SԐ WOPԐ NSԐM PII A HWԐ:
WHAT IF JEHOVAH’S WITNESSES ARE RIGHT ABOUT ARMAGEDDON?
===========
1. Hyɛ no nsow: Dan ne Afraim abusuakuw no nnka kyerɛwtohɔ no ho efisɛ Dan de neho hyɛɛ abosonsom mu wɔ Letitikus 24:11, Atemmufo 18:1, 30 ne 1 Ahene 12:28-30 bio nso Afraim de neho hyɛɛ abosonsom mu wɔ Hosea 4:17 ne Atemmufo 17. Enti, Yosef ne Manase abusuakuw no bɛsii abusuakuw abien no ananmu wɔ Adiyisɛm 7:5-8.
2. Kyerɛwnsɛm nyinaa yɛafa emu nsɛm aka no fii Yehowa Adansefo Bible, Wiase Foforo Nkyerɛase mu.
This post is also available in: Spanish Portuguese Czech Borɔfo